
Caso asesinato Jaburibari posponi te 18 di mei 



TANTO e acusado Teddy G. como 
su Abogado mr. Faarup no tabata 
nada contento cu un biaha mas e 
caso di asesinato na Jaburibari a 
wordo posponi y te pa 18 di mei. 
Apesar cu esalci ta pa motibo cu ai- 
nda Hues Comisario no a logra haya 
e testigonan cu defensa a pidi pa 
wordo interoga riba diferente punto. 
Debi na esey mes, e Abogado a bisa, 
cu e ta pidi pa su cliente wordo laga 
temporalmente den libertad, en- 
tregando su paspoort. E peticion 
alci ta bin debi cu nan ta haya cu e 
investigacion den e caso aki ta laga 
hopi di deseo y cu e pruebanan cu 
tin te aworaki ta mas na fabor di su 
cliente, cu e no tin di haber. Tin per- 
sona cu tin mas motibo pa mata e 
homber Asiatico Thuy Hoang Nguy- 
en Quach.Den e investigacion aki 
tin masha duda. E abogado a bisa 
Hues cu e ta haya cu for di e raport 
tin asina hopi duda cu e ta haya cu 
no por mustra cu su cliente ta e so- 
spechoso den e caso di asesinato. 
Tur e otro hendenan cu tabata den 
e apartamento, Fiscal a manda cas y 
Teddy so a keda deteni. Ta pesey ta 
hopi importante pa Hues Comisario 
interoga e testigonan pidi via camera 
y esaki no a tuma luga ainda. 

E Abogado a splica cu di e relato fo- 
rensico ricibi, e homber Evans, kende 
ta esun cu a huy di e luga y a core 
bay aeropuerto cumpra pasashi, tin 
mas “schotresten” riba su man cu e 
acusado aki. Ademas, Evans tabatin 
un discusion fuerte cu e victima un 
dos minuut prome cu e hecho a tuma 
luga. Pues e Abogado ta haya cu e 
homber aki tin mas motibo pa mata 
e homber Asiatico cu su cliente. 

Tin hopi cos strañ, manera e hecho 
cu el a core bay cumpra pasashi pa e 


bay y despues ta declara, ora cu el a 
wordo deteni, cu nan a wordo atraca. 
E Abogado ta sinti cu a laga e otro 
personanan den e investigacion de- 
masiado lihe den libertad. Ademas, e 
arma di candela, a wordo haya algun 
dia despues den e apartamento di 
Evans. E acusado mes a haci uzo di 
su derecho pa keda lceto. Pero diabi- 
erna den Corte el a papia y a haci un 
apelacion na Hues pa laga scucha e 
testigonan pasobra tin hopi cos stra- 
ño a tuma luga y tin hopi pregunta 
sin contesta den e investigacion aki. 
Si scucha e testigonan aki, “por sali 
na cla cu mi ta inocente sra. Huez,” 
e acusado a bisa. E1 a splica cu di e 
comunidad cu e ta bin ta custumber 
cu nan no ta papia y ta keda keto pa 
evita represalia. 

Ta wordo bisa cu e anochi ey tabatin 
un fiesta den e apartamento na Ja- 
buribari. Despues di e sucedido dife- 
rente di e personanan cu tabata na e 
sitio a huy den un auto di huur y ora 


cu nan tabata wordo persigui door 
di Polis, nan a tira placa for di auto. 
Por ehempel den e investigacion no 
ta para pakico e hendenan a haci e 
cos aki. 

Hecho ta cu Ministerio Publico ta 
pensa cu lo tuma un tempo atrobe 
pa por haya autorisacion y coopera- 
cion di autoridadnan Mericano pa 
interoga e cuatro testigonan, pa cual 
a pone e fecha di 18 di mei pa sigui 
cu tratamento di e caso. 

E Abogado despues di a trece su ar- 
gumentonan mustrando duda den 
e investigacion te awor, a haci un 
fuerte apelacion pa su cliente wordo 
laga den libertad. 

Hues a bisa cu e tratamento lo sigui 
dia 18 di mei y despues lo informa e 
Abogado ki decision el a tuma riba 
su peticion pa laga su cliente den lib- 
ertad. 

Esaki tabata di 4 biaha cu e caso di 
Jaburibari ta bini dilanti den Corte y 
ta wordo posponi. 

Eventonan di fin di siman a percura pa pelea 
y hopi detencion di cual hopi ta hoben 



DEN e fin di siman tras di lomba 
tabata varios actividad carnavalesco 
cumisando diabierna anocho ci Heb- 
be, sigui pa Jouvert Morning, Light- 
ing Parade y Parada di mucha ayera. 
Polis a haya nan mes ta atende pelea 
y varios detención pa personanan cu 
tabata haci fastioso. 

Remarcabel tabata cu den e deten- 
cionnan tabatin hopi persona hoben 
cu tabata abusa di uzo di alcohol. 
Diabierna pa mas of menos l’or di 
marduga, polis tabata para banda 
panort di e parkinglot di postkantoor, 
den cuadro di e evento carnavalesco 
di Hebbe Hebbe. Mas of menos 50 
meter dilanti di e agentenan a surgi 
un pelea entre mas of menos 10 pa 
15 hoben. Mirando esalci, polis a 
drenta aden pa asina habri e pelea for 
di otro. Na yegada di polis, a mira e 
conoci di polis y husticia yama SS, ta 
dal un hoben cu mokete na su cara. 
Tambe nan a tuma nota di e otro 
conoci di polis y husticia DiDi, bisti 
cu un tshirt shinishi, cu tabata forma 


parti di e pelea. Ora cu S. a mira po- 
lis, el a core bay direccion zuid door 
di e publico. Polis a core su tras bay 
zuid door di e publico. Despues di un 
sprint di mas of menos 20 pa 30 me- 
ter, polis a mira S. ta cay abao hunto 
cu un otro hoben. Polis a reconoce e 
otro hoben, cual tabata DiDi, lcende 
ta forma parti di e gang di Village. 
E ta un persona color scur, cu dread- 
locks y tabata tin un shirt shinishi. 
Mirando cu e descripcion ta cuadra 
cu loke nan tin di dje, polis a saca afo 
for di su punto di bista, cu ambos a 
lucha cu otro. Personal di CEA a bula 
riba S. y a logra pone na boei. Polis a 
bay riba e otro homber, y ordene pa 
drumi plat abao riba su barica. Pero 
e no a haci caso y a resisti for di su 
posicion na suela, y tabata tira scop 
y mokete den direccion di e agente. 
Polis a coy su kinsena y a propin’e 
cu algun tik pa kibra su resistencia. A 
dun’e algun sla na su pia parti ariba y 
su brasa. Door di su movecion bruto 
cu su pia y mannan, e punta di e ldop 


a alcansa su cara, di manera cu esaki 
a haya un kap. Despues di esaki e re- 
sistencia a wordo kibra y a logra pa 
finalmente pone na boei. 

E siguiente evento tabata Jouvert 
Morning unda cu Polisnan cu a con- 
trola trafico a detene 6 chauffeur 
manehando bou di influencia y di dos 
di nan a kita nan rijbewijs. Pa loke ta 
e evento mes, por bisa cu e teamnan 
special a detene 23 persona compara 
cu e 20-nan di aña pasa. 

Diasabra anochi tabatin Lighting Pa- 
rade unda cu a detene 17 persona 
compara cu e 5 detencionnan cu ta- 
batin den 2017. Lolce cu a hala at- 
encion e anochi aki tabata cu e per- 
sona di mas edad cu a wordo deteni 
tabatin 46 aña y esnan di mas hoben 
tabata tres mucha homber di 15 aña. 
Di e total di 17 detencion cu tabatin, 
11 di nan tabata personanan bou di 
20 aña. Un indicacion cu hopi hoben 
ta consumiendo alcohol. 

[Foto cortesia: Korps Politie Aruba] 

Den caso asesinato Mitch Henriquez: 

Gobierno ta paga un fortuna pa defendé Polisnan asesino 



DEN HAAG - Den seno di e ca- 
nal di television RTL Nieuws na Hu- 
landa nan no ta mucho satisfecho cu 
e hecho cu Ministerio di Husticia y 
Hefe di Cuerpo Policial no kier revelá 
cuanto placa Gobierno Hulandes ta 
paga un bufete di abogado masha re- 
nombrá pa defendé e dos Polisnan cu 
a mata e Arubiano Mitch Henriquez. 
Ta trata di un bufete di abogado ma- 
sha exclusivo cu pa un caso civil sim- 
pel mes ta cobra 144.000 euro y esey 
a pone cu e canal di television a haci 
un peticion formal pa nan haña sa ta 
cuanto Gobiernu ta paga e bufete di 
abogado. 

For di aña pasá e canal di television 
a haci un peticion oficial y formal 
pa haña sa cuanto placa Ministerio 
di Husticia ta pagando e bufete pa 
defensa di e dos Polisnan kendenan 
a lceda condená na 6 luna di prizon 
condicional, pero cu ta cobrando nan 
salario normalmente te dia e caso 
caba den apelacion. 

Dia e canal a haci e peticion n’e Alto 
Mando di Cuerpo Policial na Hu- 
landa, esaki a nenga di proporcioná 
e informacion riba cual e canal a bay 
Corte, pasobra nan tin derecho di de- 
mandá e Ministerio pa haña e infor- 
macion. 

Te ainda e tribunal no a dicta senten- 
cia riba e peticion, pero for di promé 
instancia e tribunal a dicta cu Alto 
Mando Policial a rechasá e peticion 
(Wob-verzoek) sin suficiente motiva- 
cion. 

E tribunal di Midden-Nederland a 
dicidi esey for di 24 di october aña 
pasá y a duna Alto Mando 4 siman 
pa coregi nan decision. 

Ta di conocemento amplio cu Mitch 


Henriquez a muri na aña 2015 na 
Den Haag despues cu dos Polis kend- 
enan a aresté a choké mata. 
November nan caso a bay dilanti y 
Hues a condená nan na 6 luna condi- 
cional. 

Originalmente a tarda masha tanto 
p’e canal a haña contesta (negativo) 
di Alto Mando Policial riba nan peti- 
cion pa haña sa cuanto nan a paga pa 
contratá abogado y testigo. 

Abogado di e canal a splica den Corte 
cu no ta bay pa nan revelá cuanto e 
abogadonan ta cobra pa ora ni pa 
nan datonan personal cu nan por usa 
pa duna e caso un otro buélta. 
Solamente nan kier sa cuanto Go- 
biernu a paga e bufete di abogado na 
tur. Alto Mando Polisial a nenga di 
duna e informacion, pasobra e caso 
tabata masha hopi den publicidad cu 
tur e consecuencia y pena p’e fami- 
anan cu a keda atras, pero cu e caso a 
afectá e Polisnan mes tambe. 

Segun Alto Mando na Den Haag, pa 
revelá e gastonan promé cu e caso 
terminá definitivamente por causa 
un debate den comunidad riba altura 


di e gastonan y si esey ta hustificá. 
Alto Mando Polisial tin miedo cu pu- 
blico lo haña un opinion negativo p’e 
strategia di defensa di e Polisnan y cu 
esalci por afectá nan mentalmente. 

E tribunal sinembargo a rechasá ar- 
gumento di Alto Mando Policial cat- 
egoricamente y a bisa cu pasobra ta 
trata di un caso cu a haña hopi publi- 
cidad, no ta motibu pa nenga di duna 
informacion riba e gastonan di abo- 
gado. 

Alto Mando Polisial mester bisa cu 
argumento valido pakico si revelá e 
suma total di defensa lo perhudicá e 
Polisnan inhustamente. 

Di un banda Hues ta comprondé cu e 
Polisnan no kier mas publicidad neg- 
ativo riba e caso, pero di otro banda 
interes general ta pisa mas tanto cu 
nan interes personal. 

Ademas e decision di Alto Mando 
Policial ta violá leynan cu ta goberná 
e materia, pero e mesun ley ta habri 
posibilidad pa Alto Mando rectifica 
nan posicion. 

Nan a haña 4 siman pa haci esey. 

Hoben di 19 aña condena na 8 aña pa 
tiramento na Pos Chiquito y San Nicolas 


E hoben Edmar L di 
19 aña a sinta lceto 
scucha kico Hues a 
dicidi den su caso, 
cu tabata contene 
acusacionnan di in- 
tento di asesinato. 
Na final, despues di 
a scucha e castigo, el 
a lanta bay sin bisa si 
e ta apela e decision 
of no. 

Corte a haya cu a 
keda legalmente pro- 
ba intento di asesina- 
to y menasa di morto 
den e prome caso. 
Den e di dos caso 
tambe a lceda proba 
intento di asesinato y 
posesion di un arma 
di candela. Loke si 
no a lceda proba ta 
intento di asesinato 
premedita, di cual el 
a declar’e liber. 

Hues encarga cu e 
caso a splica cu el a 
tene cuenta cu algun 
punto na momento 
di impone e castigo. 
Asina por ehempel a 
señala cu e victima 
a wordo tira den pia 
y despues di esey, e 
acusado a tira riba 
un cas, unda cu e 
habitantenan tabata 
presente. E acusado 
tabatin suerte cu 


ningun hende a wor- 
do herida, y esaki no 
tabata debi na dje. Y 
e no a keda na un in- 
tento di asesinato. 

Hues a mustra cu 
tur e casonan aki di 
violencia ta trece cu 
e pueblo ta sinti nan 
mes insigur, mas ai- 
nda e tiramento a 
tuma luga unda cu 
tabatin mas hende 
presente, kendenan 
a spanta masha hopi 
mes. Ademas, esalci 
lo laga e victima cu 
un trauma. No ta 
prome biaha cu e 
acusado hoben aki ta 
wordo condena pa e 
mesun tipo di delito. 
Di otro banda, tam- 
be a tene cuenta cu 
e edad relativamente 
jong di e acusado y 
el a expresa su are- 
pentimento durante 
tratamento di e caso. 
Tanto e auto como e 
celularnan confisca, 
ta wordo debolbi, y 
el a ricibi un castigo 
di 8 aña incondicio- 
nal, kitando e tempo 
cu el a pasa cera caba. 
Esaki ta 4 aña menos 
di lolce e represent- 
ante di Ministerio 
Publico a demanda. 


Loke cu a perhudica 
e hoben aki ta cu e 
tabata forma parti di 
un gang cu tabatin 
problema cu un otro 
gang. Den e caso aki 
el a wordo haya cu 
un arma di candela, y 
apesar cu el a bisa cu 
e arma no ta di dje, 
tin testigonan cu a 
mire cu esaki y ta 
e arma cu a wordo 
uza den e caso aki. 



Cumpra 5 caha di Chill y 

haya 3 caha adicional GRATIS! 

Disponibel na tur supermarket 


Oferta valido pa tempo limita. Pa mas informacion yama: 585-8700 



E hecho aki a tuma 
luga na final di juni 
di aña pasa, na San 
Nicolas y 
P o s 


Chiquito, siendo cu 
el a sali liber den 
luna di april. 

Prome Minister Evelyn Wever-Croes: 

"CAFT tin confiansa den e vision 
financiero di Gabinete Wever Croes" 



DIABIERNA 

mainta, Gobierno 
di Aruba a reuni cu 
Colegio di Super- 
vision Financiero, 
CAFT. Prensente den 
e reunion aki tawa- 
ta e Presidente di e 
comision, sr. Ray- 
mond Gradus, sra. 
Sybilla M Dekker, 
sr. Robert Croes, 
secretario sr. Manus 
Twisk, Sandrien de 
Klerky Geert Jansen. 
Durante e reunion 
CAFT un biaha mas 
ta confirma cu e esta- 
do financiero cu Go- 
bierno di AVP a laga 
Aruba aden ta desas- 
troso y hopi difisil. 
Prome Minister Ev- 
elyn Wever-Croes a 
keda satisfecho cu e 
reunionnan cu CAFT 
y a bisa: 

“Durante di e re- 
unionnan cu a tuma 
luga den e ultimo 
dos dianan, CAFT a 
confirma cu e estado 


financiero cu Gobi- 
erno Nobo a haya 
gobernacion aden 
tawata desastroso. 
CAFT a elabora riba 
e raportahe di e di 
tres cuartal di 2017 
cu ta casi na e final di 
Gabinete Milce Eman 
teniendo cuenta cu 
nan a sinta un paar 
di siman despues di e 
di tres cuartal. For di 
aki caba por a nota 
deficitnan gigantesco 
na unda cu CAFT for 
di alci caba a duna 
indicacion cu e nor- 
manan segun ley lo 
no wordo alcansa”. 
Prome Minister a 
duna di conoce cu 
CAFT ta indica cu 
nan tin e speransa y 
confiansa den e vi- 
sion di e gobernacion 
nobo y cu Gobierno 
actual lo trece Aruba 
bek riba e caminda 
corecto di e presu- 
puesto balansa. 

E mandatario ta bisa 


cu e reunionnan 
tawata hopi elabora 
riba hopi detayenan 
financiero. Gobierno 
a splica CAFT cu ta 
trahando un trayec- 
to financiero con pa 
saca Aruba for di e 
problemanan finan- 
ciero. Y a enfatisa cu 
esaki ta un trayecto 
realistico basa riba 
cifranan realistico. 


“CAFT a keda hopi 
contento y gradici- 
do pasobra pa hopi 
tempo nan no tawa- 
ta ricibi cifranan re- 
alistico y esaki nan 
tawata pone den nan 
raportnan tambe”, 
Prome Minister a 
bisa. 

Prome Minister Ev- 
elyn Wever-Creos ta 
duna di conoce cu 


esakinan tawata di- 
anan di bon reunion- 
nan cu a termina den 
bon direccion con- 
siderando e hecho 
cu apesar cu CAFT 
sa cu e situacion fi- 
nanciero cu AVP a 
laga Aruba aden ta 
hopi malo, CAFT tin 
confiansa den e Go- 
bierno nobo alci y su 
vision financiero. 

Peaton alcansa pa auto a haya basta sla 



DIASABRA mainta polis ta topa cu un acci- 
dente serio na e tubonan di WE.B na altura di 
Isla di Oro. 

Mey mey caminda un cabayero cu golpi serio na 
cabes y tawata pa motibo di un golpi serio ricibi 
despues di wordo alcansa pa un auto. 

Ambulance a wordo pidi cu urgencia, mirando e se- 
riedad di e herida. Instancianan concerni a wordo 
poni na altura, manera Vocero policial señor Lito 
Lacle cu a duna e siguiente relato: 

“09.40 melding a drenta via Centrale Post cu tin 
un dalmento basta pisa net pabou di Isla Di Oro. 
Na yegada di patruya ta bin constata cu un auto a 
dal un peaton. Mesora ambulance a bin na e sitio y 
a cuminsa brinda e prome ayudo na e victima. Por 
bisa te aworaki su situacion ta critico y e chauffeur 
a wordo deteni y hiba warda pa art. 5A. (Core- 
mento bou influencia). Departamento di Trafico y 
departamento Tecnico di Cuerpo Policial a bay na 
e sitio.” Con exactamente e accidente a pasa no ta 
wordo menciona. 

E hoben a wordo deteni y transporta cu transport- 
wagen pa warda di Santa Cruz. Segun nos a com- 
pronde e hoben a supla y esaki tawata basta halto. 
Coremento bou influencia ta un problema hopi 
serio y diasabra mainta un biaha mas el a wordo 
demostra. 

Riba e foto por mira e sla cu e auto a ricibi despues 
di alcansa e peaton. Esaki ta demostra cu e im- 
pacto tabata hopi fuerte. E peaton a haya un golpi 
grandi na su cabes y tabata sangra profusamente. 



B&P/Interface Aruba N.V. 

Consuitoncy aml Training 


How About Those New Year Resolutions ? 


We're plcased tq announcethe training schedufe forthe months of February through March 2018. 
We canalso providethesetrarring sessions, as customized In-Companjrtraining. 


■ Supervbory SkiHs Basio (February 14) 

■ How to Deal witb Difficult People (February 15) 

■ Purchasing Bt Stock Management [February 17) 

■ Labor Law In Aruba [March S) 

• Warehouse & Logisttcs [March 17) 


facebook.com/bpinterface 


For addittonal information and registration please contact us ! 
Email: bpinterfaceaua@setarnet,aw Tet : 594-5533 / 5&7-7S50 

Parlamentario Marlon Sneek 

Carta di SADA ta den cashi den oficina di Minister Xiomara Ruiz Maduro 


INTEGRIDAD ta 

loke Prome Minister 
Evelyne Wever Croes a 
dicidi cu lo ta bay ta e 
base di su gabinete pero 
despues di dos luna na 
mando di e pais, e pal- 
abra aki a devalua por 
completo cerca e pro- 
pio mandatarionan di e 
gabinete Wever Croes. 
Lider di fraccion di 
AVP, sr Marlon Sneek 
ta mustra cu for di ini- 


cio di gobierno di Eve- 
lyne Wever Croes, cos- 
nan ta mal bruha y ta 
bisto pa henter pueblo 
cu e gobierno nobo aki 
no tin nocion di kico ta 
carga responsabilidad 
gubernamental. 

“Prome Minister den 
oposicion, semper a 
insisti c’un manda- 
tario tin cu ‘haci cos 
bon tambe ora ningun 


hende ta mira,’ un ex- 
presion politico cu su 
propio Ministernan a 
bin ta lubidando por 
completo. 

Na momento c’un Min- 
ister di Finansa, den e 
caso aki Xiomara Ruiz 
Maduro, informa sin- 
dicato SADA cu e no a 
ricibi ningun carta di e 
sindicato aki for di ex 
Minister di Finansa An- 


gel Bermudez, esaki ta 
confirma e mentalidad 
cu politiconan di MEP 
a bin ta propaganda for 
di ocho aña caba. 

Pa colmo net patras di 
lomba di Minister Ruiz 
Maduro, ex Minister 
Bermudez a laga can- 
tidad di mapa cu tur 
documento necesario 
cu e Minister nobo ta- 
batin mester pa asina 
e sigui cu continuacion 
di gobernacion di nos 
pais. No solamente 
e documentonan aki 
tabata den oficina di 
Minister Ruiz Maduro 
ora cu el a drenta e ofi- 
cina, pero ex Minister 
Bermudez tabata na 
e oficina pa traspasa 
tur cos pa e Minister 
di MEP y loke a tuma 
luga den un forma re- 
spetuoso caminda a 
parti abraso y elogio pa 
otro. 

Fuera cu e proceso a 
bay ordena den tur sen- 
tido, e mandatario por 
haya copia di tur docu- 
mento cu e ex Minister 
a ricibi, y den e caso 
aki esun di SADA tam- 
be, na BID cu tin tur e 
documentonan aki reg- 
istra, pues pa bin bisa 
cu e no a haya carta 
riba e asunto aki, no ta 
berdad. 

Ta bin acerca cu ex 


Minister Angel Ber- 
mudez tabata un ‘vak- 
minister’ den Gabinet 
Mike Eman II 
y sin duda no tin in- 
teres politico algun pa 
sconde un documento 
ya cu pa su persona no 
tin interes politico al- 
gun den esaki. 

Semper miembronan 
di partido MEP den 
oposicion a elogia e 
trabou di sr Bermu- 
dez como Minister y a 
dune elogio pa e gran 
trabou cu el a haci den 
su periodo como Min- 
ister di Finansa y awor 
diripiente net un di es- 
unnan cu mas a elogia 
e trabou di Bermudez, 
pa no carga su respon- 
sabilidad como e Min- 
ister actual di Finansa, 
ta inventa excuus di- 
lanti di sindicalistanan 
di SADA. 

E tipo di comportacion 
aki a bira manera un 
epidemia den e actual 
gobierno di coalicion, 
caminda for di Prome 
Minister Evelyne Wev- 
er Croes pa henter e 
gabinete, e actual Min- 
isternan ainda no por 
cumpli tur loke nan a 
priminti pueblo duran- 
te di campaña elector- 
al,” Parlamentario Mar- 
lon Sneelc ta mustra. 

Task Force Beach Policy 
a cumpli cu trabou segun 
procedura y ley vigente 



TASK Force Beach 
Policy (TFBP) a 
wordo instala reci- 
entemente pa enfor- 
sa control riba nos 
beachnan pa locual 
ta trata e maneho di 
Beach Policy. 

E maneho cu e TF ta 
implementa ta uno 
di ‘3 strikes’ y uno 
cu ta controla tur 
operador riba nos 
beachnan, informa y 
duna advertencia pa 
incumplimentonan. 

Den casonan ex- 
tremo y despues di 
wordo adverti e op- 
erador ta core riesgo 
di perde su permiso 
pa opera. 

SITUACION 

Siman pasa e TF a 
ehecuta un control 
riba beach unda cu 
a bolbe controla op- 
eradornan pa locual 
ta stipula den nan 
permiso. 

Dia 21 di januari 
TFBP a entrega Is- 
land Watersport un 
advertencia verbaal y 
por escrito informan- 
do nan no ta oper- 
ando n’e sitio indica 
den nan permiso y cu 


consecuentemente 
nan no por lceda n’e 
sitio ey. 

Dia 31 di januari 
2018, a tuma nota 
cu ningun esfuerso 
a wordo haci di par- 
ti di e operador pa 
haci e sitio limpi y a 
duna 1 dia (te cu 1 
februari) p’e limp- 
iesa tuma lugar. Con- 
secuentemente 1 di 
februari mainta e 
proceso di limpiesa a 
inicia. E mesun fecha 
e compania Island 
Watersport a enta- 
ma un caso sumario, 
pa cual al rededor di 
3or a ricibi indica- 
cion cu Huez a dicidi 
pa implementa un 
‘ordemaatregeF,na 


unda cu Huez a or- 
dena pa Island Wa- 
tersport por keda op- 
era pendiente e caso 
sumario. 

Consecuentemente 
a bay di acuerdo pa 
pone un tent n’e sitio 
mientrastanto cu ta 
warda e veredicto di 
Huez. Importante ta 
pa indica cu Huez a 
menciona cu e ‘orde- 
maatregel’ na ningun 
momento ta reflex- 
ion di e resultado di 
caso sumario. 

Mester enfatisa cu e 
compania tabatin e 
oportunidad pa ac- 
tua contra di e carta 
inicial cu a ricibi dia 
21 di januari, sinem- 
bargo a warda te ora 


cu e TF a constata 
cu ningun esfuerso a 
wordo haci y cu e lo- 
calidad lo wordo haci 
limpi, pa procede 
na entama un caso. 
Operador di Island 
Watersport tabata 


na altura cu e sitio 
for di unda e ta op- 
era no ta e sitio cu ta 
stipula den su permi- 
so, y a wordo recorda 
riba esaki december 
2016 prome cu insti- 
tucion di e TF. 

Dos persona deteni atrapa cometiendo 

robo den cas na Westpunt 


DEN dia dia cla al- 
gun persona a bay pa 
comete kiebro y la- 
dronicia den un cas 
na Westpunt. Actua- 
cion rapido di Polis 
a conduci na deten- 
cion di dos di e sos- 
pechosonan. Diasbra 
ultimo rond di 3.30 
di atardi Polis ta 
wordo manda na un 
cas na Westpunt ca- 
minda desconocinan 
a destrui un bentana 
y a drenta e cas. E 
persona cu a yama ta 
un hoben di 18 aña, 
kende ta scondi den 


e cas y tabata scucha 
e hendenan ta cana 
den e cas. 

Dos patruya a wordo 
manda cu urgencia 
na e adres en custion. 
Na e sitio, e Polisnan 
a drenta di parti pa- 
tras di e cas y a mira 
un homber color cla 
bisti cu un jeans y 
t-shirt preto, petchi 
berde y un rugtas den 
su man. E1 a habri e 
porta y a trata di huy. 
E cas aki tin un cura 
halto y e polisnan a 
gare prome cu e por 
a trata di bula e cura. 
A detene mesora y el 
a resulta di ta DC, di 
29 aña. 

Polis a papia cu e 
dama CDA, kende 
a bisa cu el a scucha 
sonido biniendo for 



& Primito 

JLUHHJ.imil • s*XBiU3l 

Experto den Comehein 
Solucion pa problema di 

fruminga, garpata, Kakalaka 
Call Today: 588-4000 
Free termite quotation. 




di e baño. Ora cu el 
a bay direccion ey, 
el a mira un homber 
desconoci tabata lis- 
tra den e baño. E1 a 
core bay y a activa 
e alarma. E1 a bay 
sconde den un otro 
camber pa yama su 
mama, lcende na su 
turno a yama Polis. 

E mayornan cu a 
yega cas despues cu 
e prome sospecho- 


so a wordo deteni, 
a informa Polis cu 
nan a caba di mira 
un homber canando 
pura bayendo for di 
e area ey y a kita su 
camisa. A avisa cen- 
tral di polis, cu a 
manda un patruya y 
a mira e homber aki 
den area di Rooi San- 
to y a para e homber, 
kende no por a duna 
un splicacion di kico 


e ta haciendo. A lis- 
tra e homber di fam 
J. Di 36 aña, y a haya 
un celular cu tabatin 
un yamada habri ai- 
nda y a resulta cu e 
tabata e number di e 
otro sospechoso. 

Ambos sospechoso 
a wordo transporta 
pa Warda di Polis na 
Shaba y presenta di- 
lanti Fiscal Auxiliar. 

Chauffeur a 
dal den baki di 
Linear Park 



DIASABRA marduga informacion a dren- 
ta di un accidente na Camacuri, altura di 
Linear Park. Na yegada polisnan ta topa cu 
un Kia Sportage. 

E vehiculo alci maneha pa un dama lo a baha 
caminda cu velocidad halto y bay dal un bak 
di mata. Danki Dios, niun hende a resulta 
herida. 


q Website: 

www.awemainta.com 

mm Facebook: 

www. facebook.com/awemainta 


E-maiL 

noticia@awemainta.com 

#1 online 


Johns@n 

notary services 

AUCTION 

ex. 3:268 Civil Code of Aruba 

THURSDAY 
February 8, 2018 


On Thursday February 8, 2018, at 11 AM, at the Conference 
Room of the Chamber of Commerce, Irausquin Boulevard 10, 
Aruba, will be auctioned in public: 


1. A residential house locally known as: 

CATIRI 12-E 

standing on a parcel of public land, 741 m2 in size, 
situated at Catiri in Aruba, locally recorded as First 
Division Section L number 2958. The lease rights expire 
on May 11,2048 

Starting price: Afl. 171.000,-- 

2. A residential house locally known as: 

SERO BLANCO 353 

standing on a parcel of public land, 808 m2 in size, 
situated in Seroe Blanco in Aruba, locally recorded as First 
Division Section P number 2290. The lease rights expire 
on September 30, 2052. 

Starting bid: Afl. 200.000,-- 

Auction notary: mr. T.R. Johnson 

• The auction is subject to the general conditions for 
foreclosure auctions and special auction conditions which will 
be determined by civil law notary T.R. Johnson. 

• The auction will take place by raising bids (in Dutch: “bij 
opbod”) and by decreasing bids (in Dutch: “bij afmijning”), in 
one session. 

• Seller has the right to not accept any bid, at his sole 
discretion. 

• Each bidder must be able to submit a bankguarantee issued 
by a reputable bank in Aruba to the amount of the highest bid 
increased with an amount equal to the auction costs. 

For more information: 

WWW.JOHNSONNOTARY.COM/AUCTIONS 

A declara acuerdonan ehecuta den periodo demisionario di Gobierno anterior como 'nietig' 

Cada ciudadano merece oportuni dad igual 
pa bin na remarca pa tereno, cas of kiosko 



MINISTER Ot- 

mar Oduber durante 
di Conferencia di 
Prensa di Gobierno 
di Aruba cu a tuma 
luga diahuebs, a am- 
plia riba entre otro e 
situacion di terenon- 
an otorga pa Gobier- 
no anterior den peri- 
odo demisionario. 
‘Nos a tuma tempo 
pa analisa tur docu- 
mentonan, acuer- 
donan y contractnan 
cu a wordo firma 
den e periodo de- 


misionario di Gobi- 
erno. Conseheronan 
huridico a mustra cu 
Gobierno no mester 
a tuma decisionnan 
cu por perhudica e 
maneho di e Gobi- 
erno cu ta bin na 
turno. Consecuent- 
emente, tur e acuer- 
donan (overeenkom- 
sten) cu a tuma luga 
pa loke ta e otorga- 
mento di kioskonan 
na Welcome Plaza cu 
a wordo firma riba 
7 di november 2017 


door di e Gobierno 
anterior ta wordo de- 
clara ‘nietig’ como cu 
esakinan no ta con- 
forme reglanan y ley- 
nan cu tin. 

Mescos ta e caso cu 
diferente huurgron- 
den cu a wordo firma 
door di e Gobierno 
anterior unda cu ta 
otorga personanan 
entre 20 pa 40 mil 
meter cuadra, cual 
ta bay ful contra e 
situacion actual cu 
tin pa loke ta necesi- 
dad di tereno pa por 
ehempel desaroyo 
agricultural y pa cria 
di bestia. Hopi per- 
sona ta buscando un 
pida tereno pa por 
eherce nan ofishi/ 
hobby. E maneho cu 


colega Minister Chris 
Romero a anuncia ta 
uno pa haci di sec- 
tor primario un pilar 
economico adicional 
na Aruba. Esalci lo 
wordo perhudica cu 
e decisionnan tuma 
pa loke ta tereno door 
di Gobierno anterior. 
Tur e acuerdonan aki 
(mas cu 20) lo ricibi 
carta indicando cu ta 
declaranan ‘nietig’ 
mirando cu e otorga- 
mento a wordo duna 
den un periodo di 
despedida di e Gobi- 
erno anterior. 
Minister Otmar 
Oduber a sigui splica 
cu mescos a tuma 
luga pa lolce ta e cas- 
nan y terenonan na 
Colony/ Sero Colo- 


rado. Cu tambe den 
e mesun periodo aki 
un cantidad di hen- 
denan cu no a pasa 
e proceso debido cu 
ta defeni na DIP pa 
bin na remarca pa e 
casnan alci, a ricibi 
esakinan. E perso- 
nanan aki lo wordo 
mustra riba e situa- 
cion cu a bay robes, 
pa duna nan e opor- 
tunidad di aplica di 
nobo segun reglanan 
di e departamenton- 
an concerni. Pa Gabi- 
nete Wever - Croes, 
ta importante pa un 
y tur den comuni- 
dad tin derecho igual 
pa bin na remarca 
pa sea e ta un huur- 
grond, kiosko, cas, 
entre otro. 

Problema entre 
bisiña na Seroe 
Patrishi 

DIASABRA den oranan di mainta un pa- 
truya di polis ta wordo manda na un adres 
na Seroe Patrishi pa un caso di problema di 
bisiña. 

Na yegada e patruya enberdad ta bin com- 
pronde cu ta trata di un caso di destruccion. 
Dos bisiña a haya problema cu otro y un 
di nan a mira con e otro bisiña a destrui su 
glasnan di auto y windshield cu piedra. 
Despues cu polis a bay na e cas di esun cu 
a comete e destruccion, e no lo tabata na 
su cas y no tabata contestando ora polis a 
yam’e. Polis a tuma tur datos y a sigui. 

Poco dia pasa caba tabatin dos caso di de- 
struccion di spiel di auto na Seroe Patrishi 
y di personanan cu tabata biba na e meusn 
cas. No ta conoci si esaki tin di haber cu e 
otro casonan. 



Chauffeur a bay di sitio despues di accident 



DIASABRA marduga 
polisnan a bay Alto Vista, 
caminda un Nissan March 
a dal contra un palo luz. 
Na yegada e chauffeur no 
tawata na e sitio mas, se- 
gun testigonan e lo a baha 
cana bay nort. Segun po- 
lis por a saca afo ta cu, e 
chauffeur lo a perde con- 
trol den un bocht y a bay 
dal contra un palo di luz. 
Parse cu e chauffeur no ta 
biba mucho leu di unda 
e incidente a tuma luga. 
Polis a bay tira bista na 
e adres y tawata net mo- 
mento cu familiarnan 
tawata bay hiba e chauf- 
feur pa Eerste Hulp. 

Auto cu a dal den Dakota 
Shopping Paradise a 
keda total loss 





Mainta 


Pa aplica manda bo CV na: 

Lissenne@awemainta.com 


Corant AWEMainta ta busca un 

Layout Designer 


f; 

D 

M 

m* 


i. 


Si bo ta un persona cu 

Tin experiencia den InDesign, Photoshop, lllustrator 

- Ta Creativo 

- Tin iniáativa propio 

- Por traha den team 

- Por traha anochi 

- Por traha bon bou presion 

- Mester tin su transporte propio 


CfnCQ hobcn di BTOF | D 
pr*scnta na Arub fl 



DIASABRA mainta polis y ambulance a 
bay altura di Dakota Shopping Paradise, pa 
un accidente basta serio. 

Polis a compronde na e sitio cu e vehiculo 
aki tawata bayendo abou cu velocidad halto 
y a perde control baha caminda na su man 
drechi. Y a bay dal contra muraya di Dalcota 
Shopping Paradise, causando hopi destruc- 
cion. 

Den e auto tawata tin tres persona. 

Un di e tres personanan no tawata desea at- 
encion medico, e otro dosnan si. 

Lolce sa pasa varios biaha 
E momento eynan no tawata tin niun ambu- 
lance disponibel. Pick up mobiel di Ambu- 
lance si a presenta. 

Mirando cu ambulance lo no yega na e sitio 
e momento ey, personal di ambulance cu a 
yega cu e pick up a duna personal di Rode 
Kruis ok pa transporta e heridonan pa hos- 
pital. 

Choller a causa destruccion y 
horta den Isla Pop 



DIASABRA den oranan di mainta, polis 
ta wordo manda na e establecimento di Isla 
Pop na L.G. Smith Boulevard pa un caso di 
kiebro y ladronicia. 

Na yegada e patruya ta bin compronde cu 
aparentemente un choller lo a kibra un por- 
ta di glas drenta paden y pasa man pa un 
flatscreen. No ta prome biaha cu e estab- 


lecimento aki ta bira victima di ladronicia, 
ta varios biaha desconocidonan a comete 
kiebro y ladronicia den e establecimento 
alci. 

Despues cu Polis a tuma tur e datosnan, 
nan a sali bay busca den e area pa e chol- 
ler cu lo a comete e kiebro y ladronicia aki, 
pero sin resultado. 

Ministerio di Otmar Oduber ta splica cu 

JVtcmeho di kioskonan basa riba elevacion 
di producto Aruba na bienestar di nos tur 



PA trece aclaracion riba 
diferente discusion den 
medionan di comunica- 
cion relaciona cu e kios- 
lconan cu no ta basa riba 
hecho. Ta informa di e vi- 
sion pa cual a desaroya e 
kioskonan riba Welcome 
Plaza, cu ta forma parti di 
e vision pa eleva calidad di 
producto Aruba promovi- 
endo nos cultura. 

Minister anterior di Turis- 
mo y Cultura a duna pub- 
licamente informacion di e 
maneho cu ta enfoca riba 
eleva e producto turistico 
di Aruba. Conhuntamente 
cu partnernan cardinal den 
e sector turistico a tuma 
e decision por medio di 
plannan manera ‘two steps 
ahead’, e enfoke di San 
Nicolas como ciudad di 
herencia y cultura. Tambe 
e plan di maneho di e Min- 
isterio pa hisa e calidad 
di producto Aruba, pa ha- 


cie un producto di calidad 
autentico. 

Enfocando riba autenti- 
cidad ta unda cu e stimu- 
lacion di sector cultural a 
tuma un rol central. Stim- 
ulacion di e sector cultural 
a tuma lugar den diferente 
forma den cual un di e for- 
manan aki tabata pa pro- 
move e posicion di e arte- 


sano (comunica y publica 
desde 2013). 

E maneho general y desa- 
royo di e Welcome Plaza 
tabatin di haber cu e eleva- 
cion di e producto turistico 
unda cu ta duna e turista 
crusero y otronan den e 
area e oportunidad pa con- 
oce elementonan autentico 


di Aruba. Pesey e enfoke 
ta riba artesanonan y artis- 
tanan local cu ta contribui 
na e calidad di Aruba como 
producto turistico y nos 
economia. Pues conside- 
rando tur cos, e maneho ta 
uno basa riba salvaguardia 
e producto Aruba pa tin 
un economia prospero na 
bienestar di nos tur. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 







































Dialuna, 5 Februari 2018 


AWEMainta 


17 


Consul General di Merca staciona na Corsou a bishita EcoGas 


Margaret D. Hawthorne a keda impresiona cu e desaroyonan 
rond di energia renoba y maneho di desperdicio 



ECOGAS a ricibi bishita di Consul 
General di Merca di cual e gerente 
di e planta, Ramsey Halabi, a topa 
cun’e. 

Margaret D. Hawthorne, “US Con- 
sul General and Chief of Mision to 
the Dutch Caribbean”, a ricibi un 
recorido p’e haya sa kico tur ta haci 
den e planta. E merdia tabata uno 
masha ameno mes, unda cu Ramsey 
Halabi a splica di e trabounan di pre- 
paracion, e reto, e logronan y e forma 
profesional con ta procesa desperdi- 
cio y deshaci di dje na un forma efi- 
ciente. 

“E1 a lceda hopi impresiona. E ta hopi 
den e mundo di waste energy”, asina 
Ramsey Halabi a expresa despues di 
e encuentro. 

Margaret Hawthorne ta fascina cu e 
mundo ey y e ta hopi interesa den 
dje. Tambe e sa hopi di e materia aki. 
E combersacion tabata uno ameno 
di cual hopi idea a bin dilanti, pero 
Margaret Hawthorne tambe a bin cu 
idea y sugerencianan riba mesa, locu- 
al EcoGas a aprecia. A cana rond cu e 
Consul, p’e mes admira y experiencia 
con e planta ta funciona. 


E tabata na Aruba pa reuni cu e Go- 
bierno nobo, pero tambe cu compa- 
nianan y otro individualnan. 

“Awe mi a pasa un atardi agradabel 
aki na EcoGas cu Ramsey Halabi”, 
asina el a duna di conoce. 

E tabata hopi interesa den energia y e 
representante di Gobierno di Merca 
tambe tabata interesa den seguridad 
y tambe den energia renoba. 

Tambe nan tin interes riba kico Ca- 
ribe ta haciendo cu energia. 

Margaret Hawthorne a bin pa mira y 
scucha kico EcoGas ta haci cu inova- 
cion y ideanan nobo con pa genera 
energia. Tambe con pa deal cu e reto 
cu hopi isla tin, esta con pa lidia cu 
desperdicio. 

E bishita aki realmente tabata un 
“eye opening” y emocionante. Tam- 
be e tabata un experiencia pa scucha 
lcico tur ta haci na EcoGas, algo prac- 
ticamente unico na mundo pa loke ta 
maneho di desperdicio. 

EcoGas t’e prome fabrica di gasifica- 
cion di su tipo den Caribe y Latino 
America, pero tambe Norte Ameri- 
ca. Meta di EcoGas ta pa baha e can- 


tidad di desperdicio nobo cu ta de- 
posita riba dump. 

Un otro meta ta pa EcoGas sirbi como 
ehempel pa otro paisnan y bende e 
experticio cu otro pais y companian- 
an den exterior. 

Aruba actualmente tin 100 pa 110 
mil ton di sushi anualmente cu por 
procesa den e planta. Esaki ta exclui 
sushi manera santo, piedra, concret, 
etc. cu ta wordo procesa na un otro 
forma. 

PaunislamaneraArubacu lOOmilha- 
bitante y un miyon turista pa aña, 
esalci ta un cantidad hopi grandi di 
desperdicio, pero mester tene sem- 
per den mente cu Aruba ta importa 
tur cos y no ta fabrica nada cu ta uza 
e materialnan importa localmente. 
Hasta paña cu no ta wordo uza mas 
ta wordo tira afo, tanten cu na hopi 
otro pais hasta paña ta wordo recicla 
y exporta. 

EcoGas ta traha cu personal tecnico 
bon entrena, y ta sigui train mas per- 
sonal p’asina nan ta cla pa exporta e 
experticio pa otro pais y companianan 
interesa den sigui e pasonan di EcoGas. 

Reconocimento anual na 
miembronan di ekipo di Hilton 
Aruba Caribbean Resort & Casino 



E recepcion di fin di aña reconocien- 
do esunnan cu mas a destaca entre e 
miembronan di ekipo recientemente 
a tuma lugar den e Grand Caribbean 
Ballroom cu algun bebida y snaclcs 
riba un diabierna atardi despues di 
trabao. E miembronan di ekipo cu 
nan desempeñonan a destaca den 
2017 a wordo elogia publicamente y 
nan a wordo presenta cu un certifica- 
do di exelencia bon mereci. 

E ganadornan di aña 2017 ta como 
lo siguiente; Norma Lacle y Suzanne 
Beaumont, Food & Beverage; An- 
selmo Webb, Kitchen; Sofia Palacios, 
Pool, Beach & Spa; Vicaria Rafael, 
Front Desk; Dexter Scott, Engi- 
neering; Karminah Samingoen, Hu- 
man Resources y Fernando Giraldo, 
Housekeeping. Nan respectivo hefe- 
nan di departamento a contribui na e 
programa di e anochi ald compartien- 
do storianan grato y anecdotanan cu 
ta describi e caracteristicanan special 
cu e ganadornan ta dispone di dje, cu 
a hasi cu nan merece e reconocimen- 
to tan codicia. Entre e mihor super- 
visornan di e hotel tin: Jorge Barros, 
Food & Beverage; Grace Geerman, 


Rooms; Eugenille De Marchena, Ad- 
ministration y Benito Croes, Kitchen. 
E miembronan di e ekipo diligente a 
distingui nan mes durante 2017 de- 
mostrando un excelente liderazgo y 
cu por funciona optimal, y asina nan 
ta gana e distincion di Supervisor di 
Aña. Entre gerentenan di departa- 
mento tin: Marilu Erasmus, Food & 
Beverage; Marielle Smeets, Rooms; 
Angelique Croes, Administration y 
Ckaren de la Cruz, Reservations, nan 
a gana e honor maximo di Manager 
di Aña pa nan etica di trabao impeca- 
bel y pa nan maneho efectivo di nan 
departamento. 

Gerente General Hans Georg Roeh- 
rbein a felicita e ganadornan den su 
dicurso, yamando nan heroe; e la 
reconoce e desafionan cu nan ta en- 
contra nan mes cune ora di maneha e 
ekipo di nan departamento, tur e en- 
trada- y costonan, y tambe e relacion 
cu clientenan na un hotel cu semper 
tin un ocupacion halto. Hilton Aru- 
ba Caribbean Resort & Casino ta un 
di Aruba su cadenanan di hotel mas 
grandi y cu ta reconoce tur e contri- 
bucionnan valioso cu tur e miembro- 
nan di ekipo di tur rango ta hasi, un 



biaha pa luna y despues atrobe na fin 
di aña presentando nan e honor max- 
imo. Como un di e nombernan mas 
reconoci den e industria di hospitali- 
dad, Hilton Aruba Caribbean Resort 
& Casino ta ofrece biaheronan un 
mundo di experiencianan autentico. 
cu e virtud di e miembronan di elcipo 
local y con nan ta continua na inova, 
protegiendo e hospitalidad tradicio- 
nal di Aruba. Hilton Aruba Carib- 
bean Resort & Casino ta aspira pa 
crea experiencianan caminda cada 
huesped y como tambe cada miem- 
bro di ekipo ta sinti nan atendi, bal- 
ora y respeta. 

Dobel 

celebrac ion 
na Botica di 
Servicio y 
su afiliado 
Laboratorio di 
Servicio 


BOTICA di Servicio y su afiliado Labora- 
torio di Servicio recientemente tawatin cel- 
ebracion di dos persona cu a destaca den nan 
carera. Dos empleado dedica na nan trabao a 
cumpli 25 aña y 5 aña den servicio respectiv- 
amente y a wordo reconoci pa nan tantisimo 
contribucion tur dia na e compania. 

Mientras cu Doris Geerman tawata e focus di 
atencion pa cumpli 25 aña na Botica di Ser- 
vicio, su yiu muhe Tibisay Croes-Geerman 
a wordo elogia pa cumpli 5 aña na Labora- 
torio di Servicio. Tanto mama como yiu ta 
comparti e mesun balor di diligencia y dedi- 
cacion. E similaridadnan no ta caba eynan; 
ambos ta empleado di e mesun compania y 
ambos a celebra nan carera riba mesun fecha. 

Y manera cu Michelle Obama a expresa re- 
cientemente: “There is no magic to achieve- 
ment; it’s really about hard work, choices 
and persistence”. Aruba Growth Fund Foun- 
dation, kende ta propietarionan di Hilton 
Aruba Caribbean Resort & Casino, Botica di 
Servicio, Faboratorio di Servicio y Op=Op 
Voordelshop ta determina pa continuamente 
introduci producto- y servicionan di calidad 
pa e comunidad di Aruba, como tambe riba 
e tereno di salud. 

Como un compania completemente Arubia- 
no, financia pa inversionistanan Arubiano, 
nan focus ta pa inverti den negoshinan local 
y asina contribui na bienestar di nos isla. 

Reconocimento na sra. Teda 
Kelly tabata peticion di Prome 
Minister Evelyne Wever-Croes 


STICHTING 

Maneho di Aruba su 
Carnaval (SMAC) for 
di momento cu a tuma 
organisacion di Car- 
naval di Aruba over, 
tabatin como unico 
meta pa engrandece 
e celebracion cultural 
aki. 

Carnaval t’e fiesta di 
cultura mas grandi 
cu nos tin y p’e mot- 
ibo aki e organisacion 
ta traha cu vision 
pa trece union den 
henter e pueblo pa 
loke ta trata Carnaval. 


Como un custum- 
ber di tur aña e or- 
ganisacion ta invita e 
Prome Minister di nos 
pais pa haci e acto di 
coronacion di Reina 
Grandi di nos Carna- 
val. 

Prome Minister sra 
Evelyn Wever-Croes 
despues di a haya e 
invitacion aki for di 
SMAC, a haci un peti- 
cion special n’e organ- 
isacion di Carnaval. 
Cua peticion for di 
principio no tabata un 
problema pa SMAC. 


Prome Minister Wever 
Croes su deseo tabata 
pa entrega un recono- 
cimento den nomber 
di Gobierno di Aruba 
y di pueblo di Aruba, 
na sra. Tecla Kelly pa 
tur su trabounan cu el 
a haci pa brinda Aru- 
ba tremendo tempo- 
radanan di Carnaval 
aña tras di aña. 

Ningun momento a 
pensa riba e discordia 
cu lo ta existi entre e 
dos orgnisacionnan, 
sino un momento na 
unda durante un ac- 
tividad Carnavalesco 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 2 Feb, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.42 

1.44 


1.46 

Zwitserse frank 
(per 100) 

CHF 

191.71 

192.43 


193.23 

Pond sterling 

GBP 

2.47 

2.52 


2.58 

Japanse yen 
(per 10.000) 

JPY 

160.67 

162.14 


163.77 

EURO 
(per 100) 

EUR 

220.48 

222.49 


224.72 

Deense kroon 
(per 100) 

DKK 

28.92 

29.64 


30.44 

Noorse kroon 
(per 100) 

NOK 

22.25 

22.97 


23.77 

Zweedse kroon 
(per 100) 

SEK 

21.65 

22.37 


23.17 



y dilanti e publico 
grandi, duna gradici- 
mento na un persona 
cu a traha asina duro 
y cu ta nifica hopi pa 
Aruba su Carnaval. 

Sinembargo, sra Kelly 
a rechasa e invitacion 
aki di e prome man- 
datario di nos pais y 
a tuma esaki como un 
ofensa na su persona y 
a bay diferente media 
di comunicacion treci- 
endo e sentimento di 
desunion inecesario 
den nos pueblo. 

SMAC reaccionando 
riba e comentario di 
sra. Tecla Kelly cu 
SMAC lo a lanta riba 
bon pia p’e placa cu 
nan a ricibi na ini- 
cio di nan trabou, a 
duna di conoce cu 
nan ta hopi orguyoso 
cu cada aña SMAC ta 
traha un jaarrekening 
cua nan ta entrega na 
sponsornan y na Go- 
bierno di Aruba y asi- 
na a cumpli semper cu 
e transparencia cu e 
gruponan tabata kier 
a mira. 

Segun e gruponan 
den pasado esaki no 


tabata pasa y no taba- 
tin transparencia den 
maneho di Carnaval. 

Cumpliendo cu e 
transparencia desea, 
SMAC ta bin bek tur 
aña cu e jaarreken- 
ing y duna cuenta n’e 
Minister di Cultura 
na kico e placa a wor- 
do uza. Pa cua motibo 
tambe Gobierno ta in- 
verti den e actividad 
cultural di mas grandi 
di nos pais desde ini- 
cio di e organisacion 
aki. Mescos tambe, 
cada sponsor y lider di 
grupo cu ta na cabes 
di Gruponan Uni ta 
ricibi e jaarrekening. 

SMAC ta lamenta cu 
sra Tecla Kelly a con- 
sidera e invitacion di 
Prome Minister di nos 
pais como ofensivo na 
su persona. Esaki no 
tabata e caso ni di nos 
Minister President ni 
di SMAC. 

Sra. Tecla Kelly ta 
keda un persona cu 
a dedica su tempo na 
nos Carnaval y tin su 
lugar den historia di 
e celebracion cultural 
aki. 

Campaña a guli lenga den reunion cu CAFT 

AVP a pasa den un berguensa mirando con CAFT a frega 
e cifranan financiero devastador bao di nan nanishi 

Di acuerdo cu MEP 



Presupuesto 2001 

Presupuesto 2002 

Smplus ficticio 

1.5 

5.7 

Deficit real 

-167.8 

-206.3 



Presupuesto 2017 

Presupuesto 2018 

Deficit (Sutplus) ficticio 

-25 

25 

Deficit real 

-130 

-275 



DESPUES cu henter comunidad a tuma nota di e re- 
lato devastador di CAFT riba e situacion financiero de- 
sastroso cu Gabinete Eman a laga atras y cu un biaha 
mas e dobel seis di AVP a horca, no ta keda e fraccion di 
AVP y tur esnan cu ta defende e partido aki ciegamente 
nada otro mas di hinca nan cara di berguensa den tera, 
cuminsa samina nan consenshi y realisa den ki desaster 
y ruina financiero nan a hinca nos pais aden durante e 
ultimo 8 añanan. 

Asina MEP ta menciona den un comunicado di prensa. 

GOOCHELMENTO CU CIFRA 

Sinembargo tur locual partido AVP a haci durante nan 
8 aña di malgobernacion no ta nada nobo, ya cu e bar- 
baridadnan aki nan a comete tambe den nan goberna- 
cionnan anterior, manera p.e. na 2001, caminda nan a 
manipula y goochel grandemente cu cifranan financiero, 
bisando entre otro cu nos pais supuestamente lo tabatin 
un surplus di 1.5 miyon florin na 2001 y un surplus di 
5.7 miyon florin na 2002. 

Sinembargo ora cu e Gobierno di MEP na 2001 medi- 
ante un Comision Financiero a laga investiga nos finansa 
publico, a bin resulta cu pais Aruba tabatin un deficit 
di -167.8 miyon florin den e presupuesto di 2001 y den 
e presupuesto di 2002, un otro deficit di -206.3 miyon 
florin cu AVP a laga atras. 

Y e gobierno di MEP di e tempo ey mester a traha hopi 
duro y haci hopi sacrificio pa trece nos finansa publico 
bek riba pia. 

NAD’UN CAMBIA PA AVP 

Awor na aña 2018, CAFT a haci su analisisnan y a resul- 
ta cu na 2017 pais Aruba lo no conoce un deficit di -25 


miyon florin y tampoco lo bay tin un surplus di 25 mi- 
yon florin na 2018 manera cu tur dia e fraccion di AVP 
hunto cu nan defensornan di maldad ta propaganda. 
Hecho ta cu CAFT mes a declara cu na 2017 pais Aruba 
lo tin un deficit di -130 miyon florin y pa 2018 esaki lo 
bay ta -275 miyon florin. 

Tur e cifranan espantoso alci a ser frega bao di nanishi di 
e 4 parlamentarionan di fraccion di AVP cu tambe taba- 
ta den reunion di e Comision Financiero di Parlamento 
hunto cu CAFT diabierna ultimo, segun MEP. 

Pero kico nos por a mira? Durante e reunion di CAFT tur 
e 4 Parlamentarionan aki di AVP a bira mudo, no a bisa 
nada pa defende nan gobernacion di AVP y ta parce cu 
campana a guli nan lenga por completo. 

BERGUENSA A COY NAN CURPA 

Siguramente berguensa lo a coy nan curpa y nan lo a 
pidi pa tera habri nan dilanti den e reunion cu CAFT. 
Ta straño si cu un Richard Arends kende ta pretende di 
t’e gran experto riba tereno financiero tampoco a hiba 
palabra y ta warda te ora p’e siman aki habri p’e bay 
den conferencia di prensa y cuminsa lansa su mentira y 
manipulacionnan di custumber, pero den e reunion cu 
CAFT e tabata manera un pushi mondi, lceto lceto! 

Awor cu CAFT a papia idioma cla y cu tur cifra di otro 
instancianan manera Banco Central, Controlaria Gen- 
eral, IMF cu prueba a mustra riba e hecho cu AVP a 
desgracia e pais aki financieramente, lo ta na su lugar 
pa henter partido AVP realisa cu nan credibilidad den 
pueblo a baha drasticamente y a cay te na suela y cu a 
yega e momento tambe pa nan recapacita, stop di sigui 
manipula y venena mente di pueblo bisando cu nan a 
hiba un maneho financiero saludabel y solido. 

Finalmente, un conseho na AVP: “Boso para un banda 
y wak con e gobernacion actual lo bolbe salba e pais aki 
poniendo orden den henter e desorden financiero cu 
boso a laga atras na final di 2017”. 

Parlamentario Endy Croes relaciona cu reunion di IMF: 

Parlamentarionan di AVP ta 
comportando nan mes manera "SHISHI" 


PARLAMENTARIO Endy Croes ta bolbe enfatisa 
cu e lo no laga AVP pasa ningun fastball y lo sa di re- 
acciona na tur momento pa corigi AVP su engañonan. 
Recientemente Parlamentarionan a pasa den un siman 
basta pisa cu entre otro reunionnan cu Algemene Rek- 
enkamer (ARA), Directie Financién, Raad van Advies, 
Centrale Accountants Dienst (CAD), CAFT, IMF pa 
nombra algun. Iniciando cu IMF kendenan a haci un 
bishita orientativo pa cera conoci cu Parlamento nobo 
y Gobierno nobo. Pues no ta un bishita di acuerdo cu 
artikel IV di IMF, esta un mision consultativo. Esaki ta 
tuma lugar cada dos aña y Aruba ta toca turno pa esaki 
den 2019. 


Locura y barbaridad 

Locual ta remarcabel cu Fraccion di AVP tambe 
a ricibi algun minuut pa cera conoci cu IMF. 
Sinembargo e malesa patologico di engaño 
a resalta y nos a comproba cu esaki a con- 
tagia entre otro e hoben Richard Arends, 
kende tin aspiracion pa bira lider di AVP. 

Na salida di nan bishita Richard Arends 
ta declara cu Staff di IMF a pidi Frac- 
cion di AVP for di oposicion pa concre- 
tisa un Plan Financiero. Ki locura y 
ki barbaridad!! Ken lo por lcere 
e bagamundo aki? Tambe 
Richard ta declara cu AVP 
a haya oportunidad cerca 
IMF di trece nan preo- 
cupacion cu nan tin 
riba tereno financiero. 

Mi ta sigur cu Staff di 
IMF lo a “TIK” Rich- 
ard hopi duro “op zijn 
lange vingers”. IMF sa 
mucho bon cu ta AVP 
a hinca e pais aki den 
e debacle financiero 
conoci tambe bou di e 






nomber “Desaster Financiero” actual. 

Redoblacion di debe 

Hustamente Richard Arends desde edad hoben a profila 
den Fundacion FESCA di AVP kendenan na 2009 a pre- 
senta un Presupuesto Alternativo pa Aruba, unda lam- 
entablemente pueblo di Aruba a cay den nan trampa. 
Resultado final di Richard Arends y AVP, despues di a 
gana eleccion na 2009 y a aplica nan presupuesto alter- 
nativo, tabata cu nos debe nacional a redobla. Esalci ta e 
tristo realidad! Na 2009 MEP a laga e debe nacional na 
43% den cuadro di tur standardnan internacional, esaki 
ta resultado di 23 aña di gobernacion desde 1986, esta 
desde Status Aparte. AVP sin gevoel den 8 aña di nan 
gobernacion ta “REDOBLA” esaki sin misericordia pa 
alcansa un debe nacional di 87% den 2017. 


Actitud infantil 

Como prueba Parlamentario Endy Croes 
ta recomenda pa scucha e conferencia di 
prensa di diabierna ultimo di CAFT, mo- 
mento cu e presidente Sr. Raymond Gra- 
dus a bisa “Overheidsschuld is gestegen 
naar 87% van de BBP in 2017”. Pueblo 
saca Bo som! Segun Parlamentario 
Endy Croes cu e tipo di com- 
portacionnan aki pa troce 
palabra di IMF y purba 
engaña pueblo estilo 
di e politica anticua di 
Henny y Mike Eman 
mester pasa pa pasado. 
P’esey Parlamentario 
Croes ta condena e ac- 
titud infantil di Richard 
Arends y Fraccion AVP 
comparando nan como 
un Fraccion di “SHI- 
SHI”. A buen entend- 
edor pocas palabras. 

Accidente cu hopi daño material 




DLADOMINGO merdia algo prome cu 
al’or polis y dos ambulance a bay crusada 
conoci pa accidente na R.C.A. 

Na e sitio polis ta haya dos auto cu bas- 
ta daño material, tawata trata di un Kia 
Sportage y Jeep Liberty. 

Den e Jeep dos persona a resulta levemente 
herida, ta trata di un adulto y un mucha. 

Segun nos a compronde na e sitio e Kia 
Sportage a yega subi e crusada y dal Jeep 
Liberty cu tawata bayendo nort. 

Dos persona a resulta levemente herida y 
ambos a wordo trata door di personal di am- 
bulance y despues transporta pa hospital. 

Dia di aprecio na La Cabana Beach Resort & Casino 
ta enfoca riba e buskeda di excelencia 

DIA di aprecio na La Cabana Beach 
Resort & Casino a encera un asam- 
blea festivo den e sala di conferencia. 
E evento a conta cu palabranan di 
bon bini y un mensahe di seguridad 
di e Gerente General Joe Najjar, un 
discurso motivacional door di Re- 
curso Humano, un rifa atractivo, un 
ceremonia di premiacion poniendo 
hotel su streanan den centro di aten- 
cion, y finalmente, como e tradicion, 
e evento anual di eleccion di reina. 
Najjar a yama un caluroso bon bini 
na tur e asociadonan, reconociendo 
nan tantisimo contribucion y nan 
compromiso total na huesped- y co- 
leganan. 

E hotel ta track nan score di customer 
satisfaction via Medallia paso Medal- 
lia ta un sistema efectivo pa maneha e 
customer experience, e ta capta feed- 
back di huespednan y transforma e 
datos den vision den real time. 
Siguiendo e lista di logronan pa 
2017, metanan nobo a wordo estab- 
leci pa e proximo aña y algun di e ba- 
lornan central a wordo revisa, aten- 
diendo e ‘Why’, ‘How’ y ‘What’ di 


La Cabana Beach Resort & Casino, 
den su trayecto cu ta dirigi pa laga 
e huespednan sinti nan mes na cas, 
compartiendo e pasion di hospitali- 
dad, respondiendo na tur nan necesi- 
dadnan, garantizando nan siguridad, 
transmitiendo confianza total y pone 
nan sinti special. 

Entre e asociadonan mas menciona 
riba Medaya di cada departamento 
tin: 

Front Desk, Roderick Martis; PBX, 
SherylD’arsieyAlexandraWerleman; 
Housekeeping, Yolanda Boekhoudt; 
Engineering, Ricky Lont; Security, 
James William; Activities/Health 
Club, Nixon Castillo; Food & Bever- 
age, Gareth Rosa y Roshaline Croes; 
Owners Services, Desiree Henriquez; 
Accounting, David de Cuba y Mauro 
Yanes; Bluegreen, Carolyne Geerman 
y Executive Office, Jessica Franken. 
Esun mas menciona riba Medaya 
di e hotel completo ta Angel Santos 
kende a ricibi un bunita premio pa su 
briyante funcion laboral. 

Na e evento tambe a reconoce asis- 
tencia perfecto cual a bai pa Mildred 
Clemencia, Top F&JB sellers a bay pa 
Vicente Guerrero, Manolo Valdez y 
Jandor Lampe y esun cu mas a de- 
staca den cushina ta Maria Maduro. 
Entre e dsitincionnan na Front Desk 
tin: Nicole Ramirez, Geegee Jaranilla 
y Janet Reid cu a destaca den check- 
ins, check-outs y upselling. 

Otro logronan cu a wordo elogia ta 
inclui e Housekeeper mas solicita, 
Dolores Flores; Engineering cu ta re- 
sponde mas liher, Adilio Diaz y Ain- 
sley Murray. Security cu ta responde 
mas liher, Christ Carolina y Marlon 
Clemencia. 


E lunch cu e mihor tema a wordo pla- 
nia pa Accounting. 

Otro reconocimentonan importante 
cu a wordo anuncia anteriormente 
tawata pa Asociado, Supervisor, 
Manager & Team, di aña di 2017, 
cual a bai pa Nixon Castillo, Annu- 
ar Kock, Dave van der Veen, Gisella 
Pallares y e di cuarto piso di team di 
Housekeeping. 

Na e evento tambe a elogia Jason 
Martijn cu ta e persona cu ta tras di 
e ‘Thumbs up Program’; Elvin Figa- 
roa y Sandra Gacusan kende nan a 
yuda cu e graduadonan, a yuda cu e 
Social committee/ Green & Health 
committee / ET/ y Safety committee. 
Ademas tin e dos departamentonan 
cu mas a mehora cual ta Owners Ser- 
vices y Housekeeping. Y pa clausura, 
e departamento cu a score mas halto 
den AOS ta HR/Exec Office. Tur ga- 
nador a ricibi applauso y un muestra 
di aprecio. 

Asociadonan a responde cu un entu- 
siasmo grandi ora e hotel su mision y 
su balornan principal a wordo com- 
parti. 

Na final di e evento e reina di Carna- 
val di e aña aki a wordo elegi entre 5 
candidata na Pata Pata Bar. E reina 
Lixandra Geerman hunto cu prins 
Nixon y pancho Alexis di Activities a 
uni nan mes cu e otro candidatanan 
Azucena Struikelblok di Housekeep- 
ing, Nicole Ramirez di Front Office, 
Miriam Fernandez y Maria Maduro 
di F&B y asina a baila y goza cu Qual- 
ity Brassband, invitando huespednan 
pa join e fiesta. 

Riba potretnan por aprecia algun mo- 
mento di e celebracion productivo y 
informativo. 

Un Jouvert Morning 
cu atendencia grandi 


JOUVERT Morning, of “J° uve ” manera 
e ta wordo yama den pueblo, ta un parada 
di Carnaval cu a pasa den su temporadanan 
malo, pero cu den e ultimo añanan a sa di 
“pick up” y awor na 2018 a conta cu un asis- 
tencia grandi. 



Contando cu un total di 7 banda musical, e cay- 
anan principal di San Nicolas a baila na e rit- 
mo di soca for di oranan tempran di madruga. 

E grupo cu indudablemente a conta cu mas 
sostenedor tabata Le Groove, pero sin kita 
cu e otro bandanan tambe a sobresali cu nan 
ambiente unico. 

Si despues di esaki, Polis tabatin man yen cu 
cantidad di pelea, cu ta daña pa otro. 





























Aruba a disfruta di un 
bunita "Lighting Parade ,/ 




TIME OUTVARGAS, awedialuna 5 di le bruari denTime Out.Con leu nostaden deporte 
aki na Aruba. Kico mas por ser hnci? Y tambe con nan a trata e lesion di Chiara Petrocchi. 



No perde hopi interseante. 



E cayanan di Oranjestad tabata e sede prin- 
cipal, manera tur aña, di e bunita y legend- 
ario “Lighting Parade. 

Contando cu un total di 10 grupo partici- 
pante, Aruba’s Lighting Parade a sali pa 8’or 
en punto di anochi. 

Un parada yen di creatividad y hopi col- 
orido, unda cu e luho y e lusnan no por a 
falta. Cada grupo a presenta nan tema di un 
manera unico, aportando asina pa mantene 
nos Lighting Parade vigente. 

Gruponan participante tabata: 

TOB Carnival Group - Rise of the Phoenix 
Royal Carnival Group - Witches & Wizards 
Empire Carnival Group - Garden of Eden 
OPC Carnival Group - Aruban Heritage 
Los Laga Bay - King Robert’s Army 
Champagne Carnival Group - Wings of Hope 
Dushi Carnival Group - Jewels of the Caribbean 
Pink For Life Carnival Group - Zulu Warriors 
Infinity Carnival Group - Voyage to India 
Chelo Loco 

BWM tabata e banda encarga cu e lastlap cu 
a conta cu un gran cantidad di persona su 


tras. 

Maria Valentina Piternella reina di Ceque College 

E aña alci un biaha mas Aruba Bank a ricibi 
diferente peticion di sponsor di scolnan pa 
cu carnaval. Aruba Bank a sostene Ceque 
College cu nan celebracion di carnaval. Tam- 
be Aruba Bank tabata presente na e eleccion 
di reina di Ceque College. Maria Valentina 
Piternella a bira reina di scol y tambe el a cu 
bay best speech, best show y best costume, 
mientras cu Lunah Hurlcmans tabata e lst 
runner up. 

Desde 10:00am te cu 1:00pm e studiantenan 
tabata apoya e cinco reinanan cu a participa. 
Cada participante a bin cu diferente tema, 
unda cu nan trahe tabata di materialnan 
recicla. E participantenan tabata Rushelly 
Galan Galindo di ldas 1C, Maria Valentina 
Piternella di klas 2B, Noelia Orman di ldas 
3C, Elvira Terrones di ldas lAy Lunah Hurlc- 
mans di klas 2C. 

Representante di Aruba Banlc, Stephanie 
Camacho, a forma parti di e panel di hurado 
y pa por a scoge e reina di scol no tabata uno 
facil. Aruba Bank ta sigui sostene e Carna- 
val cu ta parti di cultura di Aruba. Nos ta 
contento di por a aporta na e evento di posi- 
tivo aki pa hobennan. Tur studiante a pasa 
un momento ameno. Aruba Bank ta felicita 
tur participante y ganadonan pa un bunita 
eleccion. 

Aruba Bank ta desea tur hende pa disfruta di 
Carnaval y gosa esaki sanamente. 

Como Presidente di filial petrolero... 


Corsou 


Éx Director di PDVSA tin miónes na Corsou 


CRIMINAL 




uz /; 

k*B 

FRANCISCO ANTONIO JIMENEZ YUSTI 
ID. 4.929.738 - F/N: 27/8/57 
DELITOS: ASOCIACIÓN PARA DELINQUIR 
PECULADO DOLOSO PROPIO 
CONCIERTO DE FUNCIONARIO CON CONTRATISTA 
EVASIÓN PROCESO DE LICITACIÓN 


WILLEMSTAD - Siman 
pasa den sede di PDVSA na 
Caracas, Polis Venezolano 
a arestá e Presidente di un 
filial di Petróleos de Vene- 
zuela (PDVSA) di acuerdo 
cu un circulario interno cu 
a circulá den e compania. 
Ministerio Publico a laga 
arestá Francisco Jimenez, 
kende ta director di Bariv- 
en, e compania filial di 
PDVSA y lcende tabata 
encargá pa cumpra y paga 
tur material di PDVSA y su 
companianan filial tabata 
usa. Ministerio Publico tin 
basta dia ta investigá corup- 
cion di e funcionarionan cu 
Gobiernu Chavista a pone 
den e puestonan halto den 
e empresa di Gobierno y a 
constatá casonan grandi di 
corupcion. 


Francisco Jiménez, t’e 
maximo hefe di Bariv- 
en y nan a aresté hunto 
cu Joaquin Torres, otro 
ehecutivo di e compania 
filial. 

Nan t’e dos ultimo funcio- 
narionan cu a keda arestá 
hunto cu como dos doz- 
ijn funcionarionan halto 
cu Ministerio Publiko a 
laga arestá, lagando e Alto 
Mando di PDVSA yen di 
vacatura. 

E fiscal general y otro 
miembronan di e poder 
ehecutivo di Presidente 
Nicolás Maduro a priminti 
di combati corupcion den 
e compania petrolero cu te 
fuente mayor di divisa pe 
pais y cu practicamente t’e 
caha fuerte di Gobierno. 


Oposicion a reclamá Mad- 
uro cu awor numa despues 
di mas cu 10 aña Fiscal 
kier arestá e ehecutivonan, 
kendenan a bin ta hórta y 
practicá corupcion abierta- 
mente. 

Pero den e caso alci no ta 
corupcion nan kier comba- 
ti sino ta lucha interno tin 
entre e varios grupo pro y 
lcontra Maduro. 

Siman pasá autoridadnan 
Spañó a arestá un éx Vice 
Minister Venezolano y tres 
éx ehecutivo di compani- 
anan di estado pa labamen- 
to di placa y corupcion. 

Ta for di 2015 a bin ta 
denunciá cu Bariven ta 
un centro di corupcion 
despues cu autoridadnan 
Mericano a arestá dos 
Venezolano, pasobra nan 
a violá e ley di corupcion 
di stranhero na Merca. 
Ambos a admiti cu nan ta- 
bata paga soborno na fun- 
cionarionan di PDVSA pa 
haña contract gordo serca e 
compania Bariven. 

Mientrastanto a sali na clá 
cu e tres ehecutivonan cu 
nan a arestá a depositá mi- 
yónes di dólar na Andorra 
y Corsou. 

Esey a sosodé entre 2008 y 
2014 di acuerdo cu infor- 
macion cu nan a divulgá 


den e corant E1 Pais di Spa- 
ña respaldá cu documen- 
tonan bankario cu nan tin 
den nan poder. 

Ta trata di Luis Carlos León 
Pérez, éx Director di Finan- 
sa di un filial di PDVSA, 
Electricidad de Caracas, 
lcende ta detené na Spaña 
y cu Merca ta busca. 
Francisco Antonio Jimé- 
nez, tambe a cay preso pa 
corupcion siendo Presiden- 
te di Bariven. 

Nan tabatin cuenta na 
Banca Privada na Andor- 
ra (BPA), caminda León 
a pone 22 miyon dólar y 
e Vice Minister di Petroli 
bou di Chávez a cobra 5,5 
miyon dólar di e suma. 
Jiménez tin cuenta ban- 
kario na Corsou y Andorra. 
No ta solamente na Corsou 
nan tabatin cuenta di ban- 
co, pero tambe na Suisa, 
St. Vincent y Grenadine y 
Merca. 

Un di nan ku yama Car- 
ruyo, a haña 30,6 miyon 
dólar depositá riba su cuen- 
ta di banco, pero e mester 
a parti’é cu otro gran hefe 
Chavista. Hues na Spaña 
tin tur e documentonan. 
Fiscal General di Venezuela 
a informá cu e hendenan 
aki a hórta y a laba 4200 
miyon euro via banco na 
Andorra. 

Corsou 


E mes ta daña pa esnan inosente.... 



E Venezolano Villavicencio ta na Corsou unikamente pa hórta 


WILLEM STAD - No a tur Venezo- 
lano cu bin Korsou ilegal ta bin pa come- 
té fechoria sino pa hui dje miseria i falta 
di alimento i kriminalidat ku ta reina na 
Venezuela bou di e gobernashon comu- 
nista ku tin. 

Un ku si a bin Korsou pa kometé fecho- 
ria ta Cesar Cumare Villavicencio, kende 
foi dia ela a pisa suela di Kórsou, binien- 
do for di Venezuela, el a kai den ak- 
tonan kastigabel, pasobra e ta meti den 
mas ku 11 kaso di aktonan kastigabel 
ku vários atrako lcometé den Witteweg, 
Castorweg etcetera. 

Si Cesar Cumare Villavicencio a sali 
Venezuela bin Kórsou ku e intenshon 
pa buska un mihó bida, anto ta den ti- 
ramentu di atrako, ladronisianan brutal 
i tiramentu riba Polis. 

Por ehémpel den su racha di ladronisia 
ta resaltá ku na diferente kas i of direk- 


shon den Witteweg el a pasa. 

E kaya Witteweg ta comosifuera Cesar 
Cumare Villavicencio su sitio faborito 
pa hórta, pasobra, ounke su hórtamen- 
tunan tabata riba fechanan diferente, 
entre tantu ya el a pasa na e adrésnan 
Witteweg 46, 47, 49 i ta manera e tin un 
kompromiso pa pasa hinter Witteweg, 
promé ku e sigui pa otro sitio. 

Siendo Cesar Cumare Villavicencio tin 
11 kaso ku e ta e protagonista (e ta e 
figura prinsipal), Corte a disidi di separá 
tratamentu di su kasonan i hinka nan 
den man di diferente Hues. 

Caso nr. 2 te ku 8 lo keda tratá pa Hues 
señora mr. Paulides. 

E otro kasonan ta den man di otro Hues 
i ta asina tambe ku ya el a keda senten- 
siá pa su aktonan kastigabel kometé den 
Castorweg. Tin algun trámite ainda pa 


tuma lugá promé ku e kasonan 2 te 8 
keda tratá den sala di korte. 

Por ehémpel mester pone e partidonan 
perhudiká na altura di tratamentu di 
e kaso dia 1 di juni benidero, ademas 
mester emiti un dagfar ofisial na dje. 
Enfin, Cesar Cumare Villavicencio por 
sinta algun dia mas den prizon di Koraal 
Specht, kome i yena su barika tur dia, 
pendiente di e fecha 1 di juni 2018 pe 
presentá atrobe den Corte. 

Ta nifiká ku e persona aki den realidat 
ta pérdé su libertat temporalmente, 
pero e ta den un situashon muchu mas 
faborabel den prizon di Koraal Specht, 
kompará ku den prizon na Venezuela, 
pasobra aki na Kórsou, apart di haña 
kuminda saludabel tur dia, tin trato 
médiko i sufisiente oportunidat di hasi 
rekreo, lesa buki, mira televishon, kana 
den kantina etcetera. 


Hues a bolbe sentenciá adictonan na droga cu ta d renta sali sala di Corte 


WILLEMSTAD - E dos cuidadanon- 
an Rudly Quirindongo (42 aña di edat) 
i Renlon Pieter (35 aña edat), kendenan 
a pasa na numeroso ocasion kaba den 
man di hustisia pa nan adikshon na dro- 
ga, su kaso a keda tratá siman pasa un 
biaha mas den sala di Corte. 

E duo aki a sera kabes pa hórta den 
un kas na Kanga. Tabata dia 28 di juni 
2017 cu nan a hórta 4 bateria di outo, 
un radiator i algun piesa pa airco ku ta 
pértenesé na famia Janzen. 

Promé ku Polis a gara ta Renlon Pieter, 
pero esaki a disidi di basha abou mesora 
riba su kómplise Rudly Quirindongo. 


Pa suerte di e doño di kas i pa mala 
suerte di e duo alci, e kas den Kanga ka- 
minda nan a hórta, tabatin kámera in- 
stalá di manera ku debidamente por a 
mira ta ken ta esnan ku a drenta e kas 
aki. Remarkabel t’e hecho ku e akusado 
Renlon Pieter no tabata presente den 
sala di Corte, anto ta asina tambe ku 
Ministerio Publiko ya ta atendiendo un 
otro kaso kontra Renlon Pieter. 

E tipo di adiktonan aki no sa para ketu, 
pasobra sin un akto kastigabel keda 
konldui den sala di Corte ya e ta meti 
den e siguiente pa kua tambe lo e haña 
kastigu. E akusado Rudly Quirindongo 


si tabata presente pa duna kuenta i ra- 
son di su akto i ela a demostrá su mes 
dispuesto pa drenta Brasami pa someté 
su mes na trato kontra di su adikshon 
na droga. 

Hues señora mr. Paulides a yega na un 
kondena di 360 dia kastigu di prizon di 
kua 274 dia kondishonal i un periodo di 
prueba di 2 aña, kitando e temporada 
ku el a pasa den aresto preventivo. 
Ademas a yega na palabrashon ku Rudly 
Quirindongo pronto lo drenta Brasami. 
Pa Renlon Pieter, e kastigu a bini muchu 
mas pisá 12 luna di kastigu di prizon 
inkondishonal ta loke Hues a dikta den 
e sentensia. 









AWEMainta 


Dialuna, 5 Februari 2018 



Corsou 


Nan ta onbeskóp porko tambe. 


26V2 Aña di kastigu pa quinteto atrakadó di Barber 



WILLEMSTAD - E kaso di atrako lcu arma di kandela 
na restorant Kibrahacha na Barber, kometé pa 5 suidada- 
no dia 25 di mei 2017 a lconosé su desenlase lcu senten- 
sianan pisá. 

E akusadonan, kendenan tur sinku a ser hañá kulpabel 
ta Sherton Isijk di 23 aña di edat, Meverick Stefania 21 
aña di edat, Suviengelo Ersilia 23 aña di edat, Nicolay 
Polanco 22 aña di edat i Dudley Ersilia 40 di edat (tio di 
un di e atrakadónan, alabes e figura ku a duna instruk- 
shon). 

Un di e kondenadonan aki, despues di a skucha e senten- 
cia lcu Hues a dikta lcontra di dje, den su rabia a disidi di 
skóp un di e Polisnan di parkét. 

E akto violento alci sin duda a lcai hopi malu den bista di 
tur esnan presente, pasobra e ta demostrá un falta total 
di réspét pa outoridat i pa Corte di Hustisia en partiku- 
lar. 

Unilcamente a surgi despues un interkambio di palabra 
entre e Polis di parkét ku e detenido, miéntras e hómber 
alci a sigui grita, bandonando sala, bisando lcu e ta hopi 
rabiá. 

Segun Hues tabata dikta sentensia a para ketu na e dos 
akusadonan Meverick Stefania i Dudley Ersilia, lcend- 
enan na ultimo momento ainda a sigui nenga di tin algu 
di haber lcu e atralco armá aki, siendo tin pruebanan lcon- 
tundente kontra di nan. 


Nicolay Polanco, Suviengelo Ersilia i Sherton Isijk si a 
rekonosé y/of aseptá nan kulpabilidat den e atrako arma 
ariba menshoná ku tabata na restorant chines na Barber. 
Pa Hues e pruebanan ta stabil. 

E deklarashonnan di e testigu Eisden ta basá riba kredi- 
bilidat, Eisden segun Hues a papia bérdat. Sinembargo 
na e ponensia di Meverick Stefania ku ta pasobra Eisden 
deb’é 500 florin el a disidi di inlmminá Meverick Ste- 
fania, hasiendo denunsia, Hues no a duna ningun tiki 
balor. 

Hues a mustra lcu e akusadonan no tabatin un aldarashon 
sufisiente pa e kómbersashonnan telefóniko kompromet- 
edó lcu a lceda analisá i lcu ta duna tur indikashon lcu ta 
relashoná ku e krimen aki. 

E grupo aki a drenta serka e komersiante chines di fam 
Li, apart di a hórta su propiedat, den forma di e suma 
di 900 florin, mas karchinan di telefon, a batié ku skóp, 
maltrat’é i menas’é ku arma di kandela i pone lcuchu na 
garganta, provokando un sentido di inseguridat ku ta bi- 
rando e tendensia na nos isla. 

E atrakadónan tabatin nan karanan tapá. 

BISIÑA A SALI NA RESKATE 

Mas aleu a bini padilanti lcu no tabatin ningun kom- 
pensashon den e kastigunan debi ku un bisiña a sali na 
defensa di e komersiante chines tirando lcu arma di lcan- 
dela dirigi riba un di e atrakadónan (Suviengelo Ersilia), 
kende a lceda lastimá. 

Ta den outo di un dje atrakadónan (Sherton Isijk) mes a 
hibé hospital. E bisiña tin pérmit pa karga arma di kan- 
dela!!!! E kastigunan di akuerdo lcu e sentensia di wes 
señora Edelenbos a bira pa Sherton Isijk 5 aña kastigu 
di prizon; Meverick Stefania 5Vi aña; Suviengelo Ersilia 
5V 2 aña; Nicolay Polanco 5 aña y Dudley Ersilia 5V 2 aña. 

E periodo ku nan a pasa den aresto preventivo lo lceda 
deskontá i e arma di kandela i lcuchu lo lceda saká for di 
sirkulashon. 

Corsou 



Konsiderando oumento di kriminalidat 


Ekonomisando riba gastunan di 
Wardakosta lo tin efekto negativo 


WILLEM STAD - Den e reportahe ku Ministerio di 
Defensa Hulandes a traha riba funshonamentu di War- 
dakosta riba e funshon preventivo i represivo, e outornan 
a splika lcu si ekonomisa riba gastunan di patruyahe ku 
avion i boto, esaki lo tin un efekto negativo riba e trabou 
di Wardakosta i RST. 

E kondishonnan ta opvio: Tin asina tantu intento pa in- 
filtrashon kriminal for di lcosta di Sur Amerika prinsi- 
palmente Venezuela, ku Wardakosta lo no por hasi su 
trabou efektivamente. 

Esei a keda demostrá kaba ultimo lunanan. 

E kategoria riba kual por ekonomisá mas tantu ta bah- 
ando e oranan di buelo di patruyahe i dje helikopter di 
reskate. 


Esaki lo afektá e velosidat pa aktua den kasonan di emer- 
gensia i prevenshon. I por lo tantu lo baha efektividat 
di tantu e mishonnan aereo i maritimo konsiderando e 
oumento di lmminalidat lcu por spera lo bai tuma lugá. 
Kriminalidat den forma di trafikashon di droga, arma i 
trafiko humano. 

BAHA SALARIO 

Analisando di ki manera por baha gastu di operashon di 
Wardakosta na Aruba, Korsoui, St. Maarten i Boneiru, 
ekspertonan a yega ne konklushon ku ta riba kondishon- 
nan salarial i sekundario so por ekonomisa i baha gastu. 
No solamente e posibilidatnan pa baha gastu ta limitá 
of lo duna resultado a largo plaso sino lcu lo tin di kibra 
akuerdonan laboral i kambia CAO. 


Lósmento di bala 


WILLEMSTAD - Diabiérné 2 di februari 2018, alred- 
edor di 00.53 or, Central di Polis a ricibi notificacion di 
un caso di lósmento di bala riba Sero Fortuna. 

Mesora Central di Polis a dirigi un patruya n’e sitio. For 
di un investigacion cu Polis a realisá n’e sitio Polis a com- 
prendé for di un testigo cu un hómber a lós algun tiro 
dirigi riba un dama (su ex) na momento cu e dama alci a 
yega cas den un auto. 

Nuin di e balanan no a alcansá e dama, sinembargo e 
auto cu e dama tabata manehá si a haña perforacion di 
bala. 

Despues di su acto e hómber sospechoso aki a bay for di 
e sitio. Polis a confiscá e auto y un cantidad di “huls” n’e 
sitio pa mas investigacion. Ambulance a bin n’e sitio pa 
duna asistencia na un persona cu a bira malo despues di 
e suceso alci. 


Alrededor di 08.12 or di mainta, Central di Polis a ricibl 
notificacion cu un hómber sospechoso a pega un cas den 
área di Sero Fortuna na candela. E unidad policial cu a 
yega n’e sitio a topa cu un cas completamente na can- 
dela. 

For di un investigacion preliminar cu Polis a haci n’e sitio 
a resultá cu probablemente dos hómber sospechoso fa- 
miliar di e dama ariba mencioná a pega e cas di e hómber 
sopechoso cu den oranan di marduga a lós bala riba su 
ex. 

Polis a detené e hómbernan: W.F.J. nacé na Córsou di 45 
aña di edad y U.S.A.J. nacé na Córsou di 21 aña di edad. 
A presentá ambos sospechoso dilanti di un Fiscal auxiliar 
kende a ordená nan encarcelacion pendiente mas inves- 
tigacion. 

Caso "Emerald" ta bay 
Corte 6 y 7 febriiari 
awor na Sint Maarten 





Cumana 76 
2 / Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi Wardador, mi'n tin falta di nada; 
den kunuku di yerba berde e ta pone mi sosega 
E ta hiba mi na awa tranquil; 
pa mi bolbe haña forsa 

Cu inmenso tristeza na nos curazon, 
pero conforme cu boluntad di Dios nos ta 
participa fayecimiento di: 



Sra. Rina Felipa 
Engelhart-Henriquez 

Mihor conoci Rina 
^26-05-1937- t31-01-2018 
Viuda di tEdgar M. (Getty) Engelhart 

Na nomber di su: 

Yiunan: Ruth M. Norbert 
Ruben Engelhart 
Mauricio A. Engelhart 
Rhoda (Roosje) Engelhart-Kelly 
Sergia Engelhart 

Mescoscuyiu: Maiquito Ruiz 

Rumannan: tNico Henriquez y fam. 

tCarmen Croes y fam. 

Lichi Semerel y fam. 

Lorenzo Henriquez y fam. 
tTula Henriquezy fam. 

Chido Henriquezy fam. 
tJuan Henriquezy fam. 

Ivar y rumannan y fam. 
Cuñanan: tMitsia Barranco y fam. 

Adriaan ERngelhart y fam. 
tOtmar Engelhart y fam. 

Imelda Polsbroeky fam. 

Olga Muller y fam. 

Gladys Craanberg y fam. 
Stanley Engelhart y fam. 
Richard Engelhart y fam. 

Gerda Braaf y fam. 

Henk Braaf y fam. 

Mescos cu ruman: Filothea Peterson-Ruiz 
FridaThielman-Ruiz 
Aida Solognier-Ruiz 
Donald Ruiz 
Lester Ruiz 
Peggy Arindell-Ruiz 
Flossy Ruiz 
Catherine Jacobs 
Mariela Ridderstap 
Fam. Schoop 

Demas famia: Henriquez, Werleman, Varis, Wernet, 
Maduro, Rasmijn, Kock, Koolman, Ras, Croes, 
Semerel, Bexkens, Mendez, Gomez, Ruiz, Barranco, 
Schoop, Braaf 

Nos disculpa si encaso nos a lubida algun famia of 
conocir. 

Ta invita pa asisti na acto di entiero cu lo tuma 
lugar diamars 6 Februari 2018 for di 9'or pa 11 'or di 
mainta na Aurora Funeral Homes, despues lo sigi 
pa santana Central Sabana Basora 


PHILIPSBURG - Corte Promé In- 

stancia na Sint Maarten ta bay trata 6 y 7 
di febriiari 2018 caso “Emerald”. Ta trata 
di un caso contra doño di 7 empresa kende 
ta ser sospecha di evadi impuesto di entra- 
da di benta. 

E sospechonan a resultá durante investiga- 
cion “Emerald”, un investigacion di TBO 



Cumana 76 
/ / Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 



Angelica Gonzalez-Arendsz 

*18-10-1939 - tOI-02-2018 

Na nomber di su: 

Casa: tJesus M. Gonzalez 

Yiunan: tLucia Gonzalez 
Magaly Gonzalez 

Joselito y Edwina Gonzalez-Vrolijk 
Omaira y Eric Filé-Gonzalez 
Ruben y Charissa Gonzalez-Varis 

Nietonan cria manera yiu: 

MaikelTromp 

Edwin Tromp y Nikita Croes 

Nieto(a)nan: Kelvin Silvania y Francisca 

Maduro, Cindy Silvania, Maryleen Tromp, Michel- 
AngeloTromp, Keyshawn Filé, Darshawn Filé, 
T'Shawnee Filé, Ruson Gonzalez, Silviene Gonzalez 

Bisanietonan: Jahyron, Claryleen, Edmar, 

Edjah, Nixianne 


Rumannan: 

Theresita y Johann Boekhoudt-Arendsz y famia 
Sabina y Simon van der Linden-Arendsz y famia 

Su iha: Benhard Franken 

Su ayudante: Titi Rodriguez-del Pino 

Subrino y subrinanan, primo y primanan, tur bisiña 
y conocirnan 

Demas famia: Arendsz, Gonzalez, Boekhoudt, van 
der Linden, Filé, Varis, Vrolijk,Tromp, Silvania, 
Wolter, Marin, Loefstop, Rodriguez, Del Pino, 
Quijada 

Despensa nos cu den nos tristeza nos por a lubida 
algun famia. 

Condolencia lo tuma lugar diamars 6 di februari 
2018 na Paradera # 91 -A di 7'or pa 9'or di anochi. 

Entiero lo tuma lugar diaranzon 7 di februari 2018 
di 9'or pa 11 'or di mainta na Aurora Funeral Home, 
después saliendo pa Santana catolico Pastoor 
Kranwinkel na Paradera. 


(Team Bestrijding Ondermijning) relacioná 
cu posibel fraude y corupcion den haf di 
Sint Maarten. 

A bin sali na cla cu empresanan cu ta ser 
sospecha,a paga (specificamente) den aña 
nan 2012-2016 alrededor di 8 mion dolar 
pa trabounan den haf. Di e trabounan aki e 
empresanan no a haci mencion na Servisio 
di Belasting, esey ta castigabel. 

Di acuerdo cu calculacion di Servicio di 
Belasting, pais Sint Maarten a pérdé mas 
cu 6 mion florin (Antiano) na entrada di 
Belasting. 


'pxftetaé 'r&i 





Cumana #44 ^ Tel: 586-4444 / 733-2906 

E: rtsyalfu n eralhom e@h otmai I com / 593-0857 / 731- 584 7 


Laga tur locual cu ta sperami ta bunita. 
Laga tur locual cu mi encontra na caminda ta 
bunita. 

Laga tur locual mi laga atras keda bunita y 
Laga esakinan termina den tur buniteza" 
Cado Wever 


Cu inmenso tristeza pero conforme cu boluntad di 
Dios nos ta anuncia fayecimiento di: 



Betty Solagnier 

*07-08-1941 -+02-02-2018 


Na nomber di su rumannan: 

Ray -Tina Solagnier-Ras 
Vda. Carmen Solagnier-Maduro 
Flip - Cecilia Solagnier-Duarte 
Candy Solagnier 

Sobrino y Sobrinanan y nan famia: 

Mirjam - Karl 
Leny - Peter 
Hubert - Paola 
Jos - Magaly 
Rene - Mary 
Marcel - Joanne 
Dotty 

Alex- Mylene 
Antoine - Anastacia 
Jeanine 
Audric - Yvette 
Randinka - Ronald 
Charlize - Elvis 

Ex Collega y fiel amiga: Martha Falconi. 

Su ayudante: Lola Geerman. 

Ta invita pa asisti na e acto di entiero cu lo tuma 
lugar Diaranson 7 di Februari 2018 for di 9or pa 
12or di merdia na Royal Funaral Home. Response 
lo ta 11 or y mei, pa despues sali pa Santana 
Catolico Santa Maria na St.Cruz. 

Despues di entiero no lo ricibi bishita di condolen- 
cia na cas. 

Laga tur loke ta spera mi ta bunita 
Laga tur locual cu mi encontra na caminda ta 
bunita 

Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 

Cu inmenso tristeza na nos curazon, pero 
conforme cu boluntad di Dios nos ta participa 
fayecimiento di: 



Hermenegilda Praxecedes 
Croes-Donata 

Mihorconoci como"Hilda" 

* 13 april 1942 -13 februari 2018 

Acto di entiero lo wordo anuncia despues. 



/ 


/- 

Gradicimento / Invitacion 

Pa medio di esaki famia kier a gradici tur esnan cu 
di un manera of otro a mustra nan atencion y a 
duna nos sosten durante fayecimento y despedida 
di nos difunto stima:: 



Maria Isabel 
Krosendijk-Bikker 

"Nene" 

Boso presencia tawata altamente aprecia 
danki for di profundo di nos curazon 

Alaves nos ta invita boso pa compaña nos na 3 
Santo sacrificio di Misa cu lo tuma lugar 
Diabierna 9 di februari 2018 pa 7'or di anochi 
Diasabra 10 di februari 2018 pa 7'or di anochi 
Diadomingo 11 di februari 2018 pa 9'or di mainta 
na Misa Inmaculada Concepcion na Sta Cruz. 

Boso presencia lo ta altamente aprecia 

"Bou di alanan di Dios mi ta sigur" 

Abo ku ta biba bou di amparo di Altisimo, 
ta hospedá den sombra di Dios Omnipotente, 
bisa Señor: 

"Mi refugio, mi forti, mi Dios, 
den kende mi ta pone mi konfiansa" 
Salmo 91:1-2 

Cu inmenso tristeza na nos curazon, 
pero conforme cu boluntad di Dios nos ta 
participa fayecimento di: 



Irma Lade 


Mihor conoci como"Lerma" 
*17-02-1932 -128-01 -2018 
Na nomber di su 

tHumphrey Kelly 


Yui: 


Rumanan: 


Sobrino(a)nan: 


tThomasa 
tJany sray famia 
tNicoy sra y famia 

Carin 

tMarlon y Lliliana yfamia 
tJanine y famia 
Marliny Dinandyfamia 
Rino y Flor y famia 
Juni y Angela y famia 


Tur e primanan y primonan, bisiñanan y conocir- 
nan di Saba, su zusternan y compañeronan. 

Demas famia : Lacle, Croes, Olive, Bremo, Dirks, 
Thiel, Loefstop, Maduro 

Ta invita pa asisiti na e acto di entiero y cremashon 
lo tuma lo tuma lugar diamars 6 februari 2018 for 
di 9'or pa 11'or na misa Santa Filomena na 
Paradera, despues lo wordo crema den seno 
familiar. 

Nos ta anuncia fayecimento di: 



Cornelio Camilio Engelhardt 

Mihor conoci como"Bubu Carpinte" 
16-09-1925- 17-01-2018 
Na nomber di su: 

Yiunan: Robinson Engelhardt 

Carensa y Raymond de Windt Engelhardt 
Melencia Engelhardt 
Nilva Engelhardt 

Yvonne da Silva de Freitas Engelhardt 
Ruman: GloriaTromp 

Nieta(o)nan: Philip Cratsz 

Itel Martis 

Flaviana, Renata, Mark de Windt 
Nishette y Eleazar Blindenburg 
Rose-Morella, Giçon, Givan Francisca 
Isabel, Mariana, Carolina da Silva de Freitas 
Tur subrinonan y famia 
Subrino stima: CiroSchoop 

Amigunan: FreddyPaula 

Chimbo Jacobs 
Casimiro Mejilla 
Cesar Asmat 

Bisiñanan: Janive y Victor Alfonso y demás 

bisiñanan 

Organisashon diTestigo di Jehova 
Demasfamia: Engelhardt, Larez,Tromp, Schoop, 
Geerman, Krozendijk, Hart, Nuboer, Christiaan, 
Braaf, Baranco, Neponuccinho, 

Curaçao : La Cruz, Alee Navaro, Francisca, De 
Windt, Blindenburg, Martis, 

Bonaire: Felix 

Acto di despedida y entiero lo tuma lugar dialuna 
5 di februari 2018 na Salon di Reino na Bubali # 5-F 
di 1 'or pa 2:30pm. Discurso ta cuminsa 1:30pm. 
Despues lo sali pa Santana Centraal Sabana Basora 

Disculpa nos pero despues di entiero nos no ta 
ricibi bishita di condolencia na cas. 



OPENBARE AVONDLEERGANGEN ARUBA 
BÉROEPSONDERWl JS 

Openbare Avondleergangen Aruba 
Beroepsonderwijs 

Cu profundo tristeza staf y personal di Openbare 
Avondleergangen Aruba ta anuncia fayecimiento inespera di 

Sr. Eric H. Hunt 

Ex colega y amigo di nos. 

Hopi forza ta bay na su casa, yiunan y demas familianan 
den e dianan dificil aki. 

Israel ta cuminsa proceso pa deporta miles di ciudadano Africano 

Cu inmenso tristesa na nos curason pero conforme 
cu Dios su boluntad, nos ta anuncia fayecimento di: 



Marlon Valentino Werleman 

* 7 April 1953 - 1 1 Februari 2018 
Na nomber di su: 

Mayornan: 

tCornelia Werleman y tBernardo Arends 
Esposa stima: Maria Christina Werleman - van Alen 
Su yiunan: Roxana Vrolijk 

Ranzinho Werleman 


Rumannan: 

• Rulfia y Ronny Kocky famia 
tlraida Werleman y Eddy Stamper 

• Jacqueline y Michael Lo-Fo-Sang y famia 

• Jorge Werleman y Jacky Colina y famia 

• Elvis Werleman y Maria Irausquin y famia 

• Henry Werleman y famia 

• Gioconda y Frank Droog- Werleman y famia 

Sobrino y sobrinanan y famia: 

Malina, Charlyne, Bianca, Jonathan, Kristi-Lynn 
Gino, Melisa, Jessica, Jelitza, Joél, Jayden, 
Michelyne y Jairzinho 

Mama di su yiunan: Amanda Vrolijk 

Swa y Cuñanan: 

Franklin Jacapuchi 
Maria Jacapuchi 

Glenda Mersedez van Alen y yiunan 
Astrid Jacapuchi y yiunan 
tRichenell Pieternella 

Sharma Pieternella y Richard v.d. Berg y yiunan 
Xiomara Pieternella y Randy Alego y yiunan 

Amigonan di cas: 

Tony y Ingrid Celaire, Mike y Doina Eman, 
Benny Sievinger, Melvin 

Tromp, Eddy Stamper 

Su ayudantenan: 

Julissa Arends y Roy Tromp 
Tur esnan trahando na Insam afdeling Dialyse 

Y tur, primo y primanan/tanta y omonan, comer y 
compernan y demas famia Werleman, Stamper, 
Kock, Lo-Fo-Sang, Colina,Everon, 
lrausquin,Geerman, Droog,Teuben, Koolman, 
Vrolijk, Cornelio, Henriquez, Maduro, Albertsz, 
Wernet, Wever,Thijzen, van der Linden,Ras, de 
Cuba, Arends, Lee, Leon, Martines, Croes y 
Matevosyan ta invita tur amigo, bisiña, conocirnan, 
pa asisti na e acto di entiero, cual lo tuma lugar 
Diamranson 7 di Februari 2018 di 2 or pa 4or di 
atardi na Misa Sagrado Curason na Savaneta, pa 
despues sali pa Santana Catolico na Savaneta. Nos 
difunto stima lo reposa for di 2or di atardi na misa , 

Nos disculpa si den nos tristesa a lubida un of mas 
famia y conocirnan. 

Nos ta lamenta cu despues di entiero nos no por 
ricibi bishita di condolencia na cas. 


GOBIERNO di Israel a cuminsa 
ayera cu e proceso di entregamento di 
carta na inmigrantenan di Sudan y Er- 
itrea, cu ta residente na Israel, pidiendo 
nan pa bandona e pais den un margen 
di 60 dia cu un apoyo financiero di 
3500 dollar, y e pago di un ticket di avi- 
on di avion, segun informacion publica 
pa medionan local. 

Esaki ta e prome paso di e plan nobo 
aproba na januari dor di e Gobierno lo- 
cal, cual lo afecta entre 35 mil y 40 mil 
inmigrante. Esaki ta establece cu e may- 
oria lo tin di bandona e pais of wordo 
encarcela pa tempo indefini, cuminsan- 
do na april proximo. 

Na prome instante ta haci entrega di di- 
cho cartanan na aproximadamente 20 


Cumana 76 

Gradicimento y Invitacion 

Quizas bo a manda un carchi, of a pensa riba nos. 
Quizas ba manda un krans, un mensahe of 
WhatsApp. 

Quizas bo a consola nos, cu palabranan yena di 
Amor, Quizas bo'n por a llega, pa por a brasa nos. 
Nos ta gradicibo pa e consolacion, cual lo keda 
semper, graba den nos curazon. 

Pa medio di esaki, famia Lampe y Saladin kier a 
gradici tur esnan cu na un manera of otro a duna 
nos sosten, consuelo y forsa durante e dianan 
dificil cu e fayecimento repentino y entierro di nos 
querida 




Altagracia Lampe-Saladin 

"Elsa" 

E muestra inmensamente grandi di Atencion, 
Cariño y Amor cu nos a ricibi for di cada un di boso 
ta un gran consuelo pa nos. No tin palabra pa 
gradici cada un di boso pa cu esaki. 

Nos ta invita famia, bisinja, amigo y conocirnan pa 
compana nos na 3 Santo Sacrificio di Misa; 

Diamars, February 6, 2018, na Alto Vista pa 
5.30pm 

Diaranzon, February 7,2018, na Misa Santa Ana na 
Noord pa 6.30pm 

Diasabra, February 10, 2018, Misa Santa Filomena 
na Paradera pa 7.00pm 


mil homber proveniente di Sudan y Er- 
itrea, sin yiu na nan cargo. 

E gran mayoria di inmigrantenan Afri- 
cano a drenta e pais clandestinamente 
via e frontera Egipcio di Sinai, prome 
cu e Gobierno di Israel a construi un 
muraya cu awendia ta separa ambos 
teritorio. 

Segun e NGO Hotline pa Refugiado y 
Migrante, mas o menos 12 mil a solic- 
ita refugio na momento cu nan a yega 
e pais (cifra cu ta data for di 2013, aña 
cu a permiti pa hasi esaki), pero 7 mil 
solicitud a wordo nenga, solamente 11 
a keda aproba y e resto ainda ta den 
proceso. Actualmente tin como 37 mil 
Eritreo y Sudanes cu recidi na Israel, 
segun data di Reu Mijaeli, kende ta Di- 
rector di e NGO Hotline pa Refugiado 
y Migrante, cu ta splica cu “pa awor, e 
famianan, esnan vulnerabel, menornan 
di edad y hende grandi ta exclui for di 
e plan, pero esaki lo por cambia den fu- 
turo”. 

E politica nobo di e Gobierno di Is- 
rael riba e inmigrantenan Africano, a 
keda condena publicamente pa repre- 
sentantenan halto di diferente religion 
na e pais, escritornan, academiconan, 
dokternan y sobrebibientenan di e ho- 
locaust, kendenan a manda carta na e 
respectivo autoridadnan na Israel, so- 
licitando e anulacion di dicho plan. 
Pilotonan di avion tambe a señala lo 
bay nenga di bula e avionnan unda cu 
e deportadonan lo mester wordo trans- 
porta. 

Diabierna ultimo, un grupo di academi- 
conan specilisa den derechonan inter- 
nacional, a señala den un comunicado 
cu e plan di e Gobierno ta viola leynan 
internacional di derechonan humano, e 
hurisprudencia internacional riba e sta- 
tus di e refugiado, y e principio di no 
devolucion, y nan a haci un yamada na 
Fiscalia pa opone na dicho plan. 

Intemacional 


Tiroteo pa odio racial a causa basta 
herida na 6 stranhero na Italia 




Seis persona di origen africano a resulta herida diasa- 
bra dor di disparonan propina pa un hoben cu vincu- 
lonan ultraderechista na Macerata (centro di Italia), 
un acto motiva pa odio racial, segun autoridadnan a 
duna di conoce. 

E homber cu a los tiro for di su auto a wordo aresta y 
e no a mustra di kier a opone resistencia. 

“Tin seis herido y tur ta stranhero”, tabata declara- 
cionnan hasi pa e alcalde di e localidad, Romano 
Carancini, despues cu e tiroteo a keda registra diasa- 
bra mainta, cual a causa panico den e ciudad di 43 mil 
habitante. 

E seis heridonan ta procedente di Mali, Ghana y Nige- 
ria, segun e agencia di prensa Agi. 

E sospechoso identifica dor di prensa como Luca 
Traini, di 28 aña, tabata wordo interoga pa polis or- 
anan despues di e sucedido. 

E tabata un acto evidente di odio racial, segun Min- 
ister Italiano di Interior, Marco Minniti, declaracion 
haci despues di un reunion cu el a sostene cu departa- 
mento Policial local. 

E atake ta product di un “cultura di extremismo dere- 
chista cu referencianan fuerte na fascismo y nazismo”, 
e Minister a sigui bisa, lcende a pone enfasis riba e 
hecho cu e unico vinculo entre e victimanan tabata e 
color di nan cuero. 

Despues cu e homber a para su auto, Alfa Romeo pre- 
to, dilanti di e monumento, e tabatin tempo suficiente 
pa kita su jaclcet, bisti un bandera Italiano rond di su 
nek, haci e saludo fascista y grita “Viva Italia!”, segun 
informacionnan cu prensa Italiano a haya for di testi- 
gonan. 

Polis a haya e arma di candela cu e agresor a uza, den 
su auto, cu segun medionan di comunicacion, el a 
reconoce e hechonan. 

Intemacional 

Iran a detene 29 muhe cu a kita nan velo den protesta 



POLIS di Iran a detene 29 muhe cu a kita nan velo 
islamico, obligatorio na e pais, den señal di protesta. E 
agencia priva di noticia Tasnim, alia na Gobierno, a afir- 
ma cu esnan deteni tabata participa den un campaña con- 
tra hiyib obligatorio conoci como “Diaranson Blanco”. 
Bou di e campaña defendi door di e rednan di television 
satelital den idioma farsi cu sede den estranheria, e par- 
ticipantenan mester kita nan velo blanco diaranson. E 
agencia no a duna mas detaye riba e momento y luga di e 
detencionnan. 

Den e ultimo dianan publicacionnan den e rednan social 
a mustra cu varios hende muhe protestando contra e uzo 
obligatorio di e velo islamico, kitando esaki y colgando 
esaki den palonan of luganan publico na Teheran y otro 
ciudadnan. E muhenan cu mustra nan cabeynan den pu- 
blico ta wordo hiba prizon te cu 12 luna of ta haya boet. 


Presidente di PAWA Dominicana deteni na aeropuerto 
di Punta Cana ora e tabata purba di sali for di e pais 



E Presidente di e linea aereo sus- 
pendi PAWA Dominicana, e Meri- 
cano Gary Stone, a keda deteni re- 
pentinamente diasabra atardi dor di 
autoridadnan di e Direccion General 
di Migracion na Aeropuerto Interna- 
cional di Punta Cana, ora cu e tabata 
cla pa subi un avion cu destinacion 
Miami, Florida. 


Segun detayenan obteni for di un 
fuente di migracion, ta existi un pro- 
hibicion contra sr. Stone cu ta impedi 
p’e sali for di Republica Dominicana. 
Tal prohibicion a wordo interponi dor 
di autoridadnan di Aviacion Civil di 
e pais, pa motibo di e situacion eco- 
nomico dificil cu PAWA Dominicana 
ta pasando aden actualmente. 

E Hunta di Aviacion Civil (JAC), si- 
man pasa a suspende e operacionnan 
di PAWA Dominicana pa 90 dia, 
despues cu nan debe di pagonan di 
servicionan aeronautico a acumula 
na e suma di 7 miyon dollar. 

Segun informacion cu ta circula, e 
Presidente Ehecutivo di PAWA, ta- 
bata a punto di subi un avion cu des- 
tino na e ciudad di Miami, na Merca. 


Supuestamente e biahe di Stone ta- 
bata tin como finalidad pa reuni cu 
e propietario di PAWA Dominica, sr. 
Simeon Garcia. 

Ta wordo bisa cu e ehecutivo di 
PAWA Dominicana ta reteni actu- 
almente n’e oficina di e Direccion 
General di Migracion di Aeropuerto 
di Punta Cana, caminda e ta wordo 
interoga pa autoridadnan concerni. 

Despues e lo wordo translada pa e 
ciudad capital di Santo Domingo. 

Sr. Gary Stone ta ocupa e cargo di 
Presidente Ehecutivo di PAWA Do- 
minicana, for di luna di mei 2017 ora 
cu el e keda nombra pa e Direccion 
General di e compania na Republica 
Dominicana. 

